Odložen i glasstec 2020 - Industrija i udruženja podržavaju odluku - Prozori + Vrata\nNovosti Odložen i glasstec 2020 – Industrija i udruženja podržavaju odluku\nGlobalna pandemija virusa korona uticali su i na glasstec 2020, koji je odložen i neće biti održan u planiranom terminu.\nS obzirom na kontinuirane nesigurnosti u pogledu ograničenja putovanja i karantinskih odredbi na ključnim ciljnim tržištima, Messe Düsseldorf GmbH se u dogovoru sa savetodavnim odborom i partnerima sajma opredelio za novi datum. Prvobitno je planirano da svetski sajam staklarske industrije bude održan od 20. do 23. oktobra.\nMesse Düsseldorf GmbH već je zaokupljen saradnjom sa udruženjima radi pružanja usluga digitalnih formata za 2020. godinu u cilju okupljanja kupaca i izlagača.\n„Ekonomska kriza izazvana pandemijom zbog virusa korona teško je pogodila i industriju stakla, proizvođače mehanike i inžinjerstva, proizvodnje i obrade stakla. Mnoge kompanije su prisiljene da pređu u krizni režim i sve investicije – uključujući i učešće na sajmovima – samnje zbog ublažavanja mogućih negativnih ekonomskih uticaja. Ograničenja putovanja i zaštita zdravlja posetilaca i izlagača uticala bi na broj posetilaca. Iz tog razloga, mislimo da glasstec 2020 sa znatno manjim brojem posetilaca ne bi opravdao sajam.\nglasstec važi za najvažniji globalni događaj za industriju stakla, mašinstva i zanatstva; a budući da tako treba i dalje da bude, odlučili smo da odložimo ovogodišnji sajam. 2021. godine očekujemo mnogo jači glasstec sa velikom međunarodnom posećenošću, idealno u savršenoj sinhronizaciji sa fazom ekonomskog oporavka nakon korone„, izjavio je Egbert Wenninger, predsednik savetodavnog odbora za glasstec i predsednik VDMA-ovog Foruma za tehnologiju stakla.\nPrethodni tekstAlumil sistemi na Bega poslovnom centru u Temišvaru\nSledeći tekstVEKA sistem za negu prozora i vrata\nGEALAN – Inovativnost je ono po čemu su posebni


Srbija i Hrvatska – ko je bolje ocenjen na globalnim indeksima i zašto? | Talas.rs\nDanas je objavljen najnoviji Indeks ekonomskih sloboda kanadskog instituta Fraser koji obuhvata 162 zemlje sveta.\nSrbija se na ovoj listi nalazi na 84. mestu sa ukupnom ocenom 6,85 od 10.\nNeke od najlošije ocenjenih oblasti kod nas su nezavisnost sudstva, izvršavanje ugovora i kontrola kretanja kapitala.\nHrvatska se, prema podacima ovog indeksa, nalazi na 75. mestu.\nCentar za javne politike i ekonomske analize objavio je izveštaj o položaju Hrvatske u kojem se ističe da su ekonomske slobode u Hrvatskoj stagnirale do 2016, ali i da će naredni izveštaji tek zabeležiti napredak usled fiskalne konsolidacije i drugih mera sprovedenih od 2016. na ovamo.\nMeđutim, Fraser institut meri podatke dve godine unazad, što znači da se njihova analiza odnosi na period zaključno sa sredinom 2016. godine.\nHeritage fondacija, s druge strane, objavljuje ažurirane podatke za prethodnu godinu.\nPrema njihovim podacima, Srbija se nalazi na 80. od ukupno 180 mesta (ocena 62.5), dok je Hrvatska, sa ocenom 61 od 100, na 92. mestu. Pad ocene zabeležen je u oblastima poput poreškog opterećenja, integriteta vlade i radnog zakonodavstva.\nHrvatska: dobra fiskalna konsolidacija, ali i dalje preveliko mešanje države\nDavor Huić, predsednik udruženja Lipa i bivši savetnik premijera Republike Hrvatske (2016), kaže za Talas da je u Hrvatskoj najveći napredak ostvaren u konsolidaciji javnih finansija – javni dug pada, isto tako i udeo duga u BDP-u kao i udeo javnih rashoda, sprovedene su dve poreske reforme ili rasterećenja koja zajedno vrede oko 3,5 milijardi kuna što je 1% hrvatskog BDP-a.\n„Drugo područje na kojem se vide pozitivni pomaci je smanjivanje barijera poslovanju, ukidanje brojnih parafiskalnih nameta (u vrednosti od 1 milijarde kuna), liberalizacija nekih tržišta i tako dalje.“\nHuić dodaje da je u opticaju stotinak manjih mera od kojih su neke u toku a neke tek najavljene.\nKada je reč o negativnim merama, naglašava da je u Hrvatskoj još uvek pristuno mešanje države u ekonomiju – kroz subvencije, izdavanje garancija brodogradilištima, održavanje gubitaških preduzeća u životu, prevelikog državnog vlasništva u kompanijama, kao i stroga kontrola državnih firmi koje zadrđavaju monopolski položaj i ogrnaičavaju konkurenciju.\n„Drugi negativan aspekt je sporo sprovođenje ključnih reformi poput reforme javne uprave, lokalne samouprave, pravosuđa, penzionog i zdravstvenog sistema, železnica i tako dalje. Tu nema nekog napretka.“\n„Uopšteno se može reći da je ’čelični zagrljaj’ politike još uvek previše snažan“, zaključuje Huić, te dodaje da je to dugoročna prepreka liberalizaciji tržišnih odnosa i bržem ekonomskom rastu.\n„Država je sklona arbitriranju, biranju pobednika na tržištu, rešavanju situacija poput velikih sistema na ivici bankrota. Bavi se kadriranjem po javnim kompanijama, a privatnim i javnim kompanijama osigurava povlašćenje pozicije.“\nSrbija i Hrvatska – najveća razlika u nivou vladavine prava\nUporedili smo Srbiju i Hrvatsku na još nekoliko relevantnih svetskih indeksa:\n1. International Property Right Index meri stanje zaštite prava svojine u 125 zemalja sveta.\nVeć smo pisali o pravu svojine u Srbiji koja je na ovom indeksu ocenjena kao 101. od 125 zemalja.\nHrvatska je najbolje kotirana u regionu i nalazi se na 73. mestu.\n2. Transparency International je međunarodna organizacija koja prati stanje korupcije u svetu i koja na godišnjem nivou objavljuje indeks percepcije korupcije za pojedinačne države.\nNa skali od 0 do 100, gde je nula najviši a 100 najniži nivo percipirane korupcije, Srbija je na kraju 2017. dobila ocenu 41. To je blagi pad u odnosu na 2016. kada je indeks bio 42, pa je na kraju 2017. bila 77. od ukupno 180 zemalja.\nHrvatska je i u pogledu percepcije korupcije ocenjena bolje od nas i nalazi se čak 20 mesta iznad – na 57. mestu.\nNa tabeli možete da pogledate kako su zemlje širom sveta rangirane:\n3. Global Innovation Index meri stanje inovacija u 126 zemalja sveta.\nSrbija se nalazi na 55. mestu, dok je Hrvatska 14 mesta iznad – na 41.\n4. World Press Freedom indeks organizacije Reporters without borders (Novinari bez granica) ocenjuje slobodu medija u 180 zemalja.\nHrvatska je i ovde kotirana bolje od Srbije i nalazi se na 69. mestu, dok smo mi 76. po procenjenom nivou slobode medija.\n5. World Justice Project Rule of Law\nKonačno, ovaj indeks meri sveukupno stanje vladavine prava u 113 zemalja sveta.\nNa skali od o do 1, Srbija se nalazi tačno na sredini: sa ocenom 0,5 zauzima 76. mesto na listi.\nHrvatska je 35. sa ocenom 0,61 što predstavlja najveću razliku između naše dve zemlje.\nOvaj indeks je prilično sveobuhvatan i prati stanje u oblastima poput korupcije, krivičnog prava, slobode izražavanja i izvršavanja ugovora.\nSrbija je najlošije ocenjena po pitanju korupcije u zakonodavstvu, prava na privatnost, istražnih postupaka, diskriminacije u krivičnim psotupcima i sankcionisanja nepropisnog ponašanja službenih lica.\nLekcije za Srbiju – kako da unapredimo položaj u svetu?\nOvih 7 indeksa su samo neki od mnogih koji prate stanje vladavine prava, ekonomskih sloboda, kvaliteta demokratije, slobode medija i sličnih relevantnih faktora širom sveta.\nBudući da je uvid u njihovu metodologiju javno dostupan, moguće je pratiti pojedinačne faktore koji utiču na poziciju Srbije na svetskim listama.\nNa primer, ukoliko želimo da utičemo na ekonomski rast putem ekonomskih sloboda, potrebne su nam reforme. To se pre svega odnosi na kritična područja na polju nezavisnog sudstva, državne potrošnje, zaštite prava svojine i sveprisutne korupcije.\nTek kada se fokusiramo na temeljne reforme problematičnih oblasti, moći ćemo da očekujemo napredak i poboljšanje položaja Srbije u svetu.\nTAGS: ekonomske slobode Fraser Institute Hrvatska korupcija Srbija vladavina prava


Visoki oficir bivše OVK: Neću se pojaviti pred Specijalnim tužilaštvom | Insajder\nVisoki oficir bivše OVK: Neću se pojaviti pred Specijalnim tužilaštvom\nOn je potvrdio da je dobio poziv da se pojavi pred Tužilaštvom, ali je izjavio da to neće učiniti.\nŠalja, koji je bio komandant Specijalne jedinice Glavnog štaba bivše OVK, pozvao je i druge bivše pripadnike OVK da se ne odazivaju pozivima Specijalnog suda.\n"Onima koji su mi dostavili poziv, a koji su izjavili da su policajci Euleksa, rekao sam da ne priznajem taj sud, da sam Albanac i da sam ponosan na borbu u kojoj sam učestvovao i zato pozivam i moje drugove, kako smo se zakleli za domovinu i zastavu, tako da damo obećanje da ne priznajemo ovaj sud i da se ne predajemo Hagu", napisao je Šalja na fejsbuku.\nTokom dana poziv za davanje izjave u Specijalonom tužilaštvu dobio je i jedan od najpoznatijih komandanata bivše Oslobodilačke vojske Kosova (OVK) Sami Ljuštaku.\nSaopšteno je da je pozvan i visoki oficir bivše Oslobodilačke vojske Kosova (OVK) Nazif Mehmeti, koji je tokom rata bio poznat kao komandant Dini da da izjavu pred Specijalnim sudom u Hagu.\nMediji su ranije objavili da je poziv za davanje izjave dobio predsednik Vojnog suda OVK Sokolj Dobruna, komandant Operativne zone Lap Rustem Mustafa Remi i dvojica niže rangiranih oficira bivše OVK.\nJedan od bivših komandanata Oslobodilačke vojske Kosova (OVK) Rustem Mustafa-Remi, koji je takođe pozvan da da izjavu pred Specijalnim tužilaštvom za OVK u Hagu 14. januara, rekao je nedavno da će izaći „čista obraza iz tog procesa“. On je na društvenoj mreži Fejsbuk napisao da je podržavao formiranje Specijalnog suda, jer je „vreme da se završi poglavlje prošlih vremena“.\nRustem Mustafa je 2015. pravosnažno osuđen na četiri godine zatvora zbog počinjenih ratnih zločina tokom rata na Kosovu 1998-1999 godine pred Osnovnim sudom u Prištini. Osuđen je zbog nezakonitog zadržavanja, pritvaranja i maltretiranja kosovskih Albanaca tokom rata na Kosovu. U trenutku kada mu je izrečena presuda Mustafa je bio poslanik PDK, stranke Hašima Tačija u Skupštini Kosova.\nPrištinski mediji javili su nedavno da je Specijalno tužilaštvo pozvalo još četiri oficira OVK, a jedan od njih je navodno već ispitan zbog sumnje da je ubio jednog Srbina i dvojicu Roma. Agencija Kosovapres je javila da se radi o Astritu Šabaniju, koji je na odsluženju zatvorske kazne od 20 godina zbog ubistva četvorice Roma i jednog Albanca.\nU poslednjih nekoliko godina i srpski i kosovski mediji spekulisali su ko bi sve mogao da se nađe na optuženičkoj klupi. U tom kontekstu pominjali su se brat Ramuša Haradinaja, Daut Haradinaj i jedan od osnivača OVK-a Azem Sulja, a mediji su pisali i da su pod istragom i kosovski predsednik Hašim Tači i predsednik Skupštine Kosova Kadri Veselji za koga se navodilo da je bio prvi čovek ŠIK-a, paralelne obaveštakjne službe na Kosovu.


Stefanović o KiM: Sada je na Vučiću da "vadi kestenje" - Studio B\nStefanović o KiM: Sada je na Vučiću da „vadi kestenje“\nStefanović o KiM: Sada je na Vučiću da „vadi kestenje“ Tanjug, Alo\nPolitikaPolitika Pocetna 29. 07. 2018. 11:20:29\nPotpredsednik Vlade Srbije Nebojša Stefanović kaže da je Srbija izložena teškim pritiscima oko Kosova, ali da je dobro što predsednik Aleksandar Vučić na te pritiske odgovara donoseći rešenja koja su u najboljem interesu naroda.\n„Činjenica je da pritisak raste, najviše pritisak stranaca, i da postoji neka vrsta nervoze i pokušavaja da se Srbija dovede u poziciju da se što pre dođe do nekog rešenja, ali je dobro što Vučić nije podložan takvim vrstama pritisaka“, rekao je Srefanović za „Alo“.\nKaže da je prethodna vlast u vezi sa tim pitanjem donela mnogo loših odluka koje su otežale poziciju Srbije i da je sada na Vučiću da „vadi kestenje iz vatre, a niti je palio vatru, niti je bacao kestenje unutra“.\nPrema Stefanovićevim rečima, veliki problem je što su pregovori odlukom tadašnje vlasti i Jeremića, Ðilasa, Tadića i ostalih prebačeni iz Ujedinjenih nacija, gde Srbija ima veliki broj država saveznika, u Evropsku uniju, čije najsnažije zemlje podržavaju takozvanu nezavisnost Kosova.\nSmatra da će biti izuzetno teško da se dođe do rešenja, a da svakako pozicija zamrznutog konflikta ne donosi ništa dobro, jer se broj Srba u južnoj pokrajini godinama ne povećava.\n„Ko je taj ko se istinski bori za njihove interese, srpskom narodu dovoljni govori i to što se svi albanski mediji i lideri zahvaljuju Vuku Jeremiću zbog onog pitanja Međunarodnom sudu pravde u Hagu“, rekao je Stefanović.\nOdgovarajući na pitanje o ubistvu Olivera Ivanovića, Stefanović ocenjuje da su, od dana kada je izvršen taj zločin, na delu pokušaji njegove zloupotrebe.\n„Neki su odmah hteli da prebace krivicu na Beograd, a mnogi se ne libe da zloupotrebe i mrtvog čoveka, samo da se dočepaju vlasti“, rekao je Stefanović i istakao da mu je zasmetalo što od prvog trenutka nije postojala saradnja ni sa prištinskim organima, ni sa Euleksom.\n„Nikada nismo dobili nijednu od stvari koju smo zvanično tražili, nijedan video snimak ili nešto značajno. To govori samo da ili ne postoji politička volja da učestvujemo u istrazi, ili neko dole zna ko je ubio Olivera, pa ga krije“, dodao je on.\nKako kaže, prošli su meseci, a ne deluje da prištinske vlasti imaju nameru da bilo šta preduzmu.\n„Zato sumnjam da je to jednim delom iskorišćeno u kampanji protiv Srbije. I kada su pominjana imena ljudi sa severa KIM koji, navodno, imaju veze sa tim, te institucije su imale za cilj da diskvalifikuju Srbiju. Vidim da se ti ljudi i dalje slobodno kreću, ali ne samo po severu Kosova, kreću se i kroz Prištinu. Insinuiraju da su oni ubice i inspiratori, a ništa ne preduzimaju“, rekao je Stefanović i ponovio da Srbija nema dovoljno saznanja, te upitao zbog čega Euleks nije preuzeo istragu.


Spriječiti nezakonitu eksploataciju šljunka iz Drine - Akta.ba\n19.06.2019. 08:12 / Izvor: SRNA\nMinistar poljoprivrede Republike Srpske Boris Pašalić i ministar poljoprivrede, vodoprivrede i šumarstva Srbije Branislav Nedimović razgovarali su jučer u Beogradu o sprečavanju nezakonite eksploatacije šljunka iz dijela rijeke Drine.\n"Razgovarali smo o problemu koji imamo u vezi sa eksploatacijom šljunka na rijeci Drini, na pozicijama gdje se u stvari granica između BiH i Srbije proteže na način da nije usaglašena sa samim tokom rijeke Drine", rekao je Pašalić novinarima u Beogradu.\nOn je rekao da je sa Nedimovićem razmatrao mogućnosti kako da ti problemi budu rješavani, dodavši da su u sve uključene i javne ustanove Republike Srpske i Srbije koje se bave vodoprivredom.\n"Razgovarali smo o tome kako da uključimo inspekcijske organe i druge nadležne institucije u rješavanje ovog problema i to je nešto čime ćemo se baviti u narednom periodu", naglasio je Pašalić.\nOn je dodao da probleme sa nelegalnom eksploatacijom šljunka moraju rješavati zajedno Republika Srpska i Srbija.\n"Imamo situaciju da na teritoriji sa lijeve strane Drine imamo katastarski parcele koje pripadaju Srbiji i obrnuto i tu zaista postoji problem sa mešetarenjem", pojasnio je Pašalić.\nOn je naglasio da su dva ministarstva opredijeljena da spriječe te pojave.\n"S druge strane, dolazi nam izgradnja i auto-puta od Kuzmina do Rače i brzog puta prema Šapcu tako da materijal koji tamo postoji, koji u stvari predstavlja sprudišta i ometa protok Drine može biti dobro iskorišten za ove investicije", rekao je on.\nPrema njegovim riječima, to može biti urađeno samo pod uslovom da je pod kontrolom i da tu ne postoje otvorena vrata ili situacije gde može doći do nezakonite eksploatacije šljunka.\neksploataciju šljunka iz Drine


Major Gavrilovic 1915 . Beograd\nMyCity » Nauka -> Istorija » Major Gavrilovic 1915 . Beograd\nPoslao: 29 Okt 2006 22:44\nE, šta su nama tek sve pričali na obuci...i to plaćeni oficiri za MPV (''komesari''). Posle su jednog od njih, nekog Ćirića, Slovenci ispratili u gaćama preko austrijske granice...Znaš, ne radja se dva puta takav major, a prilika za takav govor ukaže se jednom u tri ili četiri života...Mislim da smo ovde sve apsolvirali. Možda bi jedino interesantno bilo saznati da li major Gavrilović ima potomaka i čime se bave...\nPoslao: 30 Okt 2006 15:38\nSveukupni rezultati u Prvom svetskom ratu kazu da je Srbija zemlja pobednica.E, sad, govor majora Gavrilovica, zvuci vanredno, no nitko od nas ne zna, da li je bas stvarno bilo tako.Da su mnogi vojnici poginuli, istina je, no ne znamo da li je doticni major isao na celu svojih vojnika, ili je stajao negde sa dalekozorom oko vrata i vikao napred braco.\nOko kosova, je stvar problematicna.ima puno prica, a najbolja koju sam ja cuo je da srpska momcad dobila boj na kosovu, i turci se povukli, ali su pobednici udarili slavlje , a turci se vratili pred jutro i pobili ih pijane.\nUkupno su 466 korisnika na forumu :: 6 registrovanih, 1 sakriven i 459 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: 4channer, galijot, hyla, raykan, samsung, suton


Savremeno stanovanje – kondominijum\nStanovati znači biti i imalo je značenje je i u najprimitivnijem obliku prvih skloništa u doba neolita. Etimološko značenje pojma stanovanja vezuje se za građenje i bivstvovanje na zemlji, termin koji ni u počecima primene ne nosi smisao pukog zaklona, već stecišta obreda, dakle kako fizičke tako i duhovne komponente. Ako bi danas postavili pitanje zadovoljenja oba pomenuta elementa života u formama savremenog urbanog stanovanja, bilo bi intresenantno utvrditi modalitete i kriterijume po kojima danas zaista živimo, a kakvog načina života smo dostojni!?\nAko bi pojam luksuza povezali sa temom savremenog stanovanja, da li bi i luksuz mogli vezati za duhovnost? Luksuz se, dakle, može definisati u domenu duhovnog i materijalnog. Njihov spoj ponosno nose novi oblici stambenih kompleksa u našoj sredini – kondominijumi.\nDefinicija korišćenih termina\nKUĆA je centralna pozornica ljudskog postojanja, mesto početka, cilj kretanja, prostor koji podržava jedinku. To im je jednostavno životni zadatak kao što čovešanstvo nosi gen reprodukcije. Vrlo je važno konstatovati ovu pojavu a zatim i reagovati na okruženje ne prihvatajući ga insiktivno, već doprinoseći svojim stavom.\nKONDOMINIJUM predstavlja kombinovani oblik individualne i zajedničke svojine nad stanom i pripadajućim idealnim delom zajedničke imovine u okviru celine koju čine jedan ili više stambenih objekata. Zajedničku imovinu predstavljaju: unutrašnje prostorije (stepenište, podrumi, ostave, vešernice, garaže) i spoljne površine i objekti (dvorište, bazeni, igrališta), kao i zemljište.\nDefinisanje modaliteta stanovanja kroz aspekte i praćenje njihovog razvoja u određenom vremenskom periodu, odgovarajući je način da se kondominijum uporedi sa ostalim formama stambenih struktura. Aspekti ove analize su:\nDinamizam savremenog života – savremene ljudske potrebe: potreba za izborom, sigurnost, komunikativnost, dinamika urbanog života;\nAtraktivnost lokacije: bonitet i estetska vrednost, dostupnost, komunikativnost i povezanost u građenom tkivu, koncentracija sadržaja, ponuda različitosti, ambijentalnost kvarta, novi modaliteti korišćenja prostora;\nPluralizam: društveno-socijalna struktura;\nUrbo-ekonomska analiza - studija urbanističkih parametara: zauzetost tla i indeks izgrađenosti u odnosu na površinu građevinske parcele, zastupljenost zelenih površina, infrastruktura i tehnološka opremljenost, profitabilnost lokacije na tržištu, upotrebna vrednost prostora za stanovanje: studija tipologije stambenih formi i pripadajućeg javnog prostora okruženja;\nRast porodice u funkciji vremena i uticaj na životni prostor;\nEkološki aspekt: održivi razvoj i ekološki mikroklimat;\nModel atraktivne lokacije\nModel atraktivne lokacije se definiše oblikovanjem kulturne supstance u njenom sastavu. Osećaj pripadnosti mestu boravka osnovni je pokretač njegovog izbora, dakle uspostavljanje psiho-emocionalne veze sa građenim tkivom. U slučaju uvođenja nove strukture, upisuju se novi društveni moduli, a pluralizam grada sastavna je komponenta razvijanja i koegzistencije različitosti života u gradskoj sredini. U svrhu permanentne kontrole i praćenja promena nastalih uvođenjem nove stambene strukture, potrebno je uvesti posebnu organizaciju na mikro-nivou grada- Opštinske uprave, koja bi koordinirala različitosti i očuvala posojeće vrednosti. Važan cilj je i njena sistemska tehnička podrška u održavanju i tehnoločkoj opremljenosti. U mnoštvu urbanih modaliteta stanovanja, stručnjaci ističu nove stambene forme, takozvane „kondominijume“ koji podjednako nose imperative luksuznog i sigurnog življenja kao i objekti jednoporodičnog stanovanja. Prednost novih formi isticana je prilagodljivošću dinamičkoj strukturi urbane matrice i svega što simboliše pojam savremenog društva.\nUslovi gradskog života mogu se definisati rečima U.E.Simons-a koji kaže: „Gradski život znači koncentraciju i raznolikost, koegzistenciju ljudi različitog porekla i načina života. Fascinacija gradovima sadržana je u njihovoj heterogenosti i raznovrsnosti, u njihovoj stalnosti i prisutnosti, u problemima i mogućnostima.“ U ovom iskazu nalazimo glavne prednosti kondominijuma kao nukleusa urbanog života, u poređenju sa jednoporodičnom kućom.\nUloga kondominijuma u generisanju grada je da postavi visoke standarde života u urbanoj sredini podržavajući njenu najvažniju komponentu: dinamizam savremenog života grada. Pojam modernosti prati i pluralizam, komunikacija na različitim nivoima, slojevitost pojavnih formi i fenomena, spektakl i potrošnja - brza konzumacija života, a svi ovi faktori se upisuju u metabolizam života male gradske forme-kondominijuma. Sa aspekta održivosti ovog sistema, on predstavlja kombinovani oblik individualne i zajedničke svojine nad stanom i ostalim pripadajućim spoljnim i zajedničkim unutrašnjim prostorima i zemljištem. Zakonima kojima se definiše vlasništvo, definisani su prava i obaveze, a upravljanje kondominijumom sprovodi se Skupštinom vlasnika i upravom. Ovakav oblik svojine donosi uređen sistem u kome se odluke usvajaju većinskim glasom i svi vlasnici ih moraju poštovati. Proces upravljanja definisan je zakonskim aktima čiji se elementi nalaze u sklopu Zakona o održavanju stambenih zgrada. Upravljanje svih stanara donosi prednosti u smislu zajedničkih ulaganja sredstava čime se postiže veći efekat uz manje investicije na zajedničkim površinama. Razvijene zemlje zakonskim aktima definišu obavezujući model za pružanje usluga. Naime, formirana udruženja vlasnika angažuju firmu registrovanu za pružanje usluga upravljanja kondominijumom. Definisani su periodični investicioni radovi u cilju redovnog održavanja, a učešće troškova zavisi od veličine i položaja stana. Stremljenjem ka razvijenim mehanizmima stanovanja i sigurnim gradovima, ovakav stambeni sklop se zatvara u kontrolisani sistem isključivo namenjen stanarima, čime se ispunjava široka lepeza njihovih potreba. Stanovi imaju nadprosečnu tehnološku opremljenost a uredno funkcionisanje omogućeno je sistemom integrisanog održavanja, tako da se može uporediti sa nivoom hotelske usluge najvišeg ranga.\nU razvijenim društvima koja raspolažu višim ekonomskim standardom, formiraju se tematski kondominijumi: u centralnim gradskim zonama to su forme visokih objekata na malim parcelama za kategoriju mlađih ljudi i poslovnog sveta koji preferiraju prednosti ugodnog i bezbednog života. U elitnim stambenim delovima grada, formirane su grupacije vila u sistemu kondominijuma. Funkcionalno su sadržajniji pa se često u njihovom sastavu mogu pronaći bazeni, spa centri, sportski tereni i dečija igrališta. Pored sportskih pratećih sadržaja, postoje često i kulturni: biblioteka, medijateka, male sale za projekcije i druženje stanara. Posebnu vrstu kondominijuma nalazimo u okviru koncepta „time-sharing“, koji predviđa smenu vlasnika na određeni vremenski period. Oni zakupljuju jedinicu u okviru sklopa apartmanskog naselja, a vreme kao i uslovi korišćenja definisani su ugovorom. Ne-stambeni kondominijumi pojavlju se ređe, a u njihovom sklopu se nalaze poslovni prostori, hotelske sobe i poslovni apartmani, prodajni prostori za različite namene i pratećim uslužnim delatnostma čitavog kompleksa.\nSa ekonomskog aspekta svetskih primera kondominijuma, investitori imaju veće beneficije pri iznajmljivanju poslovnih prostora. Neki od brojnih uzora takvih stambenih formacija su: Halston Hills i Cameron Tower u Vankuveru, kao i Vila Romana u Brazilu. One pokazuju uspešnost sprovedenih ideja i organizacije kroz dugi niz godina. Prva forma ovakvog vida stanovanja nastala je u Porto Riku, SAD 1958.godine. U isto vreme, u kontinentalnoj Americi u Salt Lake City-ju, duguje zahvalnost vođi projekta Keith B. Romney-u, koji ubrzo postaje vodeći američki projektant komdominijuma sa svojom firmom „Keith Romney Associates“. Romney je spremno davao objašnjenja da ovaj vid stanovanja ima korene u rimskom dobu odakle ga je on „samo pozajmio“. Poslednjih godina industrija stambenih kondominijuma doživljava procvat u svim metropolitskim područjima kao što je Miami, Seattle, Boston i New York.\nBeograd i kondominijumi\nI Beograd se može pohvaliti činjenicom da je kroz razvojnu istoriju svoje urbane matrice upisivao forme preteče današnjem terminu kondominijuma, ali je u poslednjoj deceniji izgrađeno nekoliko, od kojih se ističe projekat mlade generacije arhitekata „OAZA“ na teritoriji Opštine Zvezdara. Originalnost arhitektonskog rešenja, organizacija prostora i ostvareni parametri udobnog života poneli su vrednost cele investicije u kategoriju stambenih kompleksa najviše klase u regionu. Na ukupnoj korisnoj površini kompleksa od 8.000 m2, od čega je 6.000 m2 korisne stambene površine, izgrađen je građevinski fond u ukupnoj vrednosti investicije od 15 miliona evra. Od proširenog sadržaja najzastupljeniji su lokali, a garažni prostor zauzima čak trećinu ukupne korisne izgrađene površine. U okviru kondominijuma, nalazi se bazen i dvorišni prostor oplemenjen zelenilom, predviđen za trenutke opuštanja i odmora. U sklopu kompleksa postoji devet lokala veličine od 40m2 do 580m2, različitog sadržaja, od odlično snabdevenog super marketa IDEA, preko apoteke, ekskluzivnog frizerskog salona...\nU sâm kompleks se ulazi preko centralne recepcije koja je pod stalnim nadzorom. Video - interfonskim sistemom je omogućena direktna veza između službe nadzora i stanara, kao i vizuelna identifikacija svakog posetioca. Angažovana je posebna kompanija da obavlja usluge iz sfere properti menadžmenta: čišćenje, obezbeđenje i održavanje celokupnog kompleksa. Tako je prvi put u Srbiji ugrađen potpuni spektar usluga koji nadilazi samu gradnju objekata po najvišim standardima, i uključuje puni spektar sistema upravljanja celim stambenim kompleksom nakon njegovog završetka. Uspešna realizacija ovog, po mnogo čemu, pionirskog građevinskog projekta u Srbiji, otvara perspektivu gradnje ovakvih kompleksa visokog kvaliteta u rangu evropskih i svetskih tendencija.\nDanas puls Beograda odgovara ritmu kondominijumskog života. Pred njim se tek razmotava period u kome će zaživeti na našem podneblju. Istorija će ga pisati kao formu jednog vremena, ljudskih potreba i određenih prostorno-programskih tendencija. Njeno nasledstvo ostaje pitanje čije ćemo odgovore potražiti još danas. Samo plansko upravljanje mehanizmom programiranja rađa uspešne forme u jednom prostoru u sekvenci vremena.\nprodajem enterijer spavaca soba Image Roza boja se kupatilo uredjenje decija soba kuhinja kuca kupujem rasveta namestaj renoviranje dekoracija uredjenje doma kancelarija dekor basta ikea prizvodi


Sve za mališane na Beogradskom sajmu – Beogradski sajam\nNajlepši prolećni vikend „stigao“ je na Beogradski sajam – označen je start 19. POLIMARK Dečijeg sajma. Mnoštvo mališana u pratnji roditelja, baka i deka „preplavilo“ je halu 3 i tako će biti sve do 19 časova u nedelju, 7. maja. Tada se „spušta zavesa“ na prolećno izdanje i počinju pripreme za naredni, jesenji Dečiji sajam, 20. po redu.\nUz bogat kulturno-zabavni program, koji su izvodila deca iz različitih škola, sportskih udruženja i studija, uz muziku hora „Čarolija“, Goran Vesić, gradski menadžer, svečano je otvorio 19. POLIMARK Dečiji sajam:\n– Ova manifestacija predstavlja jednu divnu tradiciju, za koju se nadam da će još dugo trajati. Želim da svi uživaju na Dečijem sajmu, a da on bude samo jedan od sadržaja namenjen najmlađima u Beogradu.\nOrganizatori su za decu i njihove roditelje pripremili bogat i izložbeni i prateći program. Uz obilje proizvoda najrazličitijih brendova, potrebnih za negu i odgajanje mališana, na ovoj manifestaciji veliku pažnju privlači i kulturno-zabavni i edukativni program. On je prevashodno namenjen deci, ali stručnjaci različitih profila baviće se i nekim ozbiljnim temama, važnim za pravilan rast i razvoj dece, koje svakako treba predstaviti odraslima.


„Huavej“ registrovao novi operativni sistem Harmoni, 60 odsto brži od Androida - Sputnjik Srbija\n07:03 08 Jul 2020\n09:12 15.07.2019 Preuzmite kraći link\n„Huavej“ je registrovao novi operativni sistem sa veoma „harmoničnim“ imenom.\nKineski gigant „Huavej“ registrovao je novi operativni sistem koji se zove Harmoni i koji bi mogao da bude alternativa za Android.\nOperativni sistem je registrovan u Zavodu za intelektualnu svojinu Evropske unije i nije prvi operativni sistem kompanije „Huavej“. Ranije je kompanija već registrovala SO brand i HongMeng.\nOperativni sistem Harmoni za mobilne telefone mogao bi da bude spreman do kraja godine za kineske korisnike, kaže Ju Čengdong, izvršni direktor „Huaveja“. Distribucija za druge zemlje sveta mogla bi da počne u prvom kvartalu 2020. godine.\nU „Huaveju“ tvrde da je operativni sistem 60 odsto brži od Androida. Međutim, Android ostaje njegov prvi izbor za pametne telefone u slučaju da se sukob sa Vašingtonom reši, kažu predstavnici „Huaveja“.\nKineska kompanija je sredinom maja uvrštena je na crnu listu Vlade Sjedinjenih Država, što joj ne dozvoljava da posluje sa američkim kompanijama. Sankcije zabranjuju tehnološkom gigantu da koristi proizvode kao što su Android i Vindouz, tako da je „Huavej“ počeo da radi na internom operativnom sistemu za zamenu Androida u svojim budućim uređajima.


Novi zakon vraća Seriju A na vrh, stiže i Mourinho, ali ne tamo gde ga svi očekuju?\nNaime, Roma je pregovarala sa Antoniom Conteom koji je čekao Juventus, od toga nema ništa, Nedvěd je sinoć potvrdio da Allegri ostaje na klupi.\nSinoć je potvrđena vest da se Conte sastao sa Marottom i da mu je rečeno da pričeka jer su Kinezi blizu odluke da smene Spallettija.\nNaime, Steven Zhang se predomišlja, veruje da će Conte na klupi privući veća igračka imena poput Lukakua, a čitav posao bi ga koštao oko 80 miliona evra. To bi značilo da se Spallettiju isplati dvadesetak, ostalo bi bili troškovi Conteovog trogodišnjeg angažmana. Na ruku italijanskim klubovima ide novi zakon, odnosno poreske olakšice koje su uvedene kako bi se zadržala mlada italijanska radna snaga u zemlji, manjim doprinosima na plate. To znači da bi ugovori fudbalera i trenera mogli da se povećaju, jer će porez biti manji.\nOdlazak Contea u Inter bi značio da se Roma okreće Mourinhu, on je zainteresovan, čak se priča da bi u nedostatku opcija bio raspoložen da smanji platu, da bi ponovo nasledio Ranierija, ali i dobio vreme da napravi novi tim, sa mlađim fudbalerima.\nUlazak Rome u Ligu Šampiona bi pomogao, videćemo kako će se sve završiti, ali Mourinho će teško na klupu Bayerna, jer i ako ode Kovač, meta Bavaraca je ten Cate iz Ajaxa, dok će PSG zadržati Tuchela.\nU svakom slučaju povratak Contea i Mourinha u italijanski fudbal bi bio značajan plus, i uz pomenute poreske olakšice učinio Seriju A ponovo primamljivom i za najveće igrače na svetu.\nŠto se Milana tiče, problem je novac, ako izostanu iz Lige Šampiona što je gotovo izvesno, neće imati novca za velika pojačanja, ali ni za veliko trenersko ime. Iako Leonardo cilja Sarrija, čini se da će Italijan ostati na klupi Chelseaja, a "Rossoneri" će morati da se zadovolje nekim italijanskim trenerom, poput Di Francesca ili Giampaola koji dugo čeka šansu u velikom klubu. Ni Gasperini nije rešenje, ostaće verovatno u Atalanti, a ako Simone Inzaghi ode, kako se priča negde van Italije, Siniša Mihajlović bi mogao da dobije priliku u Laziju.


Potencijali obnovljivih izvora energije - Gradjevinarstvo.rs\n24.10.2013. | RTS\nMini hidroelektranu na Timoku snage 55 kilovat sati, prvu od 16 koliko ih je u knjaževačkom kraju, Miodrag Kosovac iz Trgovišta kod Knjaževca izgradio je 1984. godine, a godinu dana kasnije elektrana je postala deo sistema Elektroprivrede Srbije. On kaže da je takav projekat pre tri decenije bio lakše ostvariv nego danas.\n- Gde god da sam se obratio za bilo kakvu pomoć ili za bilo kakav papir koji je bio potreban da bi se dobila građevinska dozvola uvek sam nailazio na razumevanje i sve sam završavao bez ikakvih problema – kaže Kosovac.\nU udruženju vlasnika malih hidrocentrala zalažu se za izmenu zakonske regulative što bi zaintresovanima omogućilo da lakše i brže izgrade svoje elektrane.\n- Trebalo bi da država omogući da se dozvola za mikro-hidroelektrane mogu dobiti na nivou opštine – smatra Miroljub Jeftić, predsednik Udruženja vlasnika MHE.\nU očekivanju boljih uslova opština Knjaževac sačinila je master studiju svojih hidropotencijala sa kompletnom analizom lokacija pogodnih za gradnju elektrana. Direktor agencije za razvoj Knjaževca Dragan Milutinović kaže da je opština prvu takvu studiju izradila još 1987. godine, ali da su se tokom decenija hidrološke prilike izmenile u toj meri da je bila neophodna izrada nove studije.\n- Master studija obrađuje i neke nove lokacije i ona pre svega treba da nekome koje zainteresovan za gradnje elektrane omogući da bez izlaska na teren vidi koje su lokacije interesantne za takav poduhvat – dodaje on.\nKnjaževačkoj Elektrodistribuciji stigli su i prvi zahtevi za gradnju solarnih elektrana. Zahtevi koji su prosleđeni "Jugoistoku" i odnose se na područje opštine Knjaževac sa nekoliko desetina megavata projektovane snage predstavljali bi ozbiljne izvore energije ukoliko se pojave investitori koji će izgraditi te solarne elektrane.\n- Za finansiranje projekata u oblasti korišćenja energije iz obnovljivih izvora zainteresovani su i strani investitori i domaće banke – kaže Dragica Jocić, koordinator prekograničnog projekta "Energetskipotencijal Zapadne Stare planine - faktor za održivi razvoj prekograničnog regiona".\n- Banke su spremne da ponude povoljne kredite i dobro je to što ne mora da se stavlja hipoteka na postojeće objekte ili da se nešto drugo zalažu kao garancija za sprovođenje investicije. U većini slučajeva investitior mora da obezbedi između 30 i 70 odsto svojih sredstava – objašnjava ona.\nOsim edukacije zainteresovanih, prvi konkretni rezultati sprovođenja prekograničnog projekta u oblasti korišćenja "zelene energije" su solarne elektrane instalirane u Tehničkoj školi u Pirotu i obdaništu u mestu Čiprovci u Bugarskoj.


Koneng - Rukovođenje u vreme krize\n<< Kao posledična manifestacija takvog stanja, "posada" po osnovu prirodne reakcije i “zdravog razuma” oseća da poslovni sistem gubi kontrolu i njihova reakcija je strmoglavo približavanje granici panike koja se obično reflektuje pobunom. Adekvatna situacija u kojoj brod na oluji bacaju talasi, vetar, a posada svakog trenutka, u svom strahu i panici vidi samo stene i nesreću.\nU teoriji, na studijama, nikada Vas ne uče kako proći i preživeti oluju. Mada se u poslovanju krize (priznate) retko javljaju, kada se pojave, najkritičniji talenat koji rukovodstvo mora da poseduje je PREVAZILAŽENJE KRIZE. Do sada je samo preskupo i bolno iskustvo menadžera bilo jedina škola visokog obrazovanja menadžmenta, u oblasti rukovođenja u vreme krize. Naša usluga možda neće izmeniti tu činjenicu, ali će sigurno rasvetliti uzroke, posledice, moguća rešenja, nekoliko smerova delovanja i biti povrh svega Vaš prvi saradnik u trenutku krize iz Vašeg domena. Pružićemo Vam neke sistematične i metodološki definisane osnove za prikupljanje relevantnih podataka, analizu, dedukciju, planiranje, realizaciju, ali i neke donedavno profesionalne tajne.\n"MI ĆEMO REŠAVATI KRIZNE SITUACIJE VI REŠAVAJTE UZROKE"


sreda, 8. jul 2015. 20:24h\nSaopštenje pokreta "Dosta je bilo" prenosimo u celosti i bez izmena\nNa poslednje održanoj sednici Skupštine opštine Vršac 9. juna, odbornik Pokreta „Dosta je bilo“ Dejan Maksimović, predložio je da skupština usvoji i državnim organima uputi zahtev da se „Vršački vinogradi“ na kratak rok izuzmu iz grupe preduzeća kojima se ukida zaštita od naplate poverilaca, kako ova firma ne bi otišla u stečaj.\nOvo odlaganje je potrebno da se uvede red u „Vršačke vinograde“, uradi lična karta, popiše imovina, pobiju sporna potraživanja iz poništene privatizacije, proda deo zaliha vina i time plate nesporni dugovi uključujući i sve dugove prema zaposlenim, i pribave obrtna sredstva.\nTaj predlog je vladajuća većina odbila, a zatim je predložila i usvojila nov, kojim se od Agencije za privatizaciju traži da se opštini Vršac ustupi vlasništvo nad većinskim, državnim delom akcija.\nNakon toga, usledile su oštre izjave Čedomira Živkovića, predsednika opštine Vršac, na račun Agencije za privatizaciju. Danas je Agencija odgovorila na ove istupe i demantovala tvrdnje da je opština Vršac tražila da joj se ustupi 72 odsto kapitala „Vršačkih vinograda“ i da joj rok od godine da pronađe strateškog partnera.\nČitajući odgovor Agencije, može se zaključiti da se opština Vršac složila sa stečajem i da se nije ni obratila Agenciji sa zahtevom za ustupanje kapitala, koji je skupština usvojila, jer predsednik opštine „ima kupca za Vinograde“. Ako je to tačno, onda su vršački vlastodršci samo zamajavali i magarčili odbornike, radnike Vinograda, ali i celokupnu javnost. Jedno su govorili, a posle toga radili nešto drugo, ali ne u interesu građana i radnika Vinograda. Lider pokreta „Dosta je bilo“ Saša Radulović je kao ministar privrede već sprečio pljačku „Vršačkih vingorada“. Nesposobna partokratija to pokušava da uradi ponovo.\nU pitanju je sudbina Vinograda i suviše ozbiljna tema da bi ostala bilo kakva nedorečenost i netransparentnost. Zato Pokret „Dosta je bilo – Saša Radulović“ zahteva od Jovice Zarkule, predsednika SO Vršac, i Čedomira Živkovića, predsednika opštine Vršac, da ODMAH na uvid javnosti stave dokaz da su inicijativu i zaključak SO Vršac zvanično podneli Agenciji za privatizaciju.\nUkolko javnosti ne dostave traženi dokaz, očigledno je da su zloupotrebili funkcije, obmanjivali javnost i sporovodili tajne aktivnosti, u cilju ličnog interesa i interesa onih koji žele da kupe „Vršačke vinograde“ i tražićemo njihove ostavke.\nPOKRET „DOSTA JE BILO – SAŠA RADULOVIĆ“ VRŠAC


Međunarodni dan porodice - Dom zdravlja Novi Sad\nAktuelnosti | 14.05.2018. Nazad na Aktuelnosti\nPovodom obeležavanja Međunarodnog dana porodice u utorak 15.05.2018. u 10 sati u velikoj sali Upravne zgrade Doma zdravlja „Novi Sad“ na Bulevaru cara Lazara br. 75. besplatno će se podeliti auto-sedišta za petnaest roditelja koji su nakon prijave, i provere da li ispunjavaju uslove u smislu materijalnog stanja, odslušali predavanja koja su u okviru aktivnosti Centra za promociju bezbednosti saobraćaja održana polaznicama Škole za trudnice Doma zdravlja „Novi Sad“.\nDeset auto-sedišta iz svojih sredstava obezbedio je Dom zdravlja “Novi Sad” i data su Centru za promociju bezbednosti saobraćaja na korišćenje. Dom zdravlja „Novi Sad” je pre dve godine potpisao ugovor o poslovno-tehničkoj saradnji sa Centrom za promociju bezbednosti saobraćaja a koji se tiče Kancelarije za dečija auto-sedišta u želji da se pomogne kako bi budući roditelji kroz predavanja stekli znanja i veštine kojima bi tokom vožnje maksimalno zaštitili svoju decu.\nKancelarije za dečija auto-sedišta je prva i jedina takve vrste u Srbiji, a trenutno funkcioniše kao deo projekta “I mladost i mudrost” koji finansira OPENS2019. Pored nas, projekat su podržali i Grad Novi Sad i Agencija za bezbednost saobraćaja, a istraživanje koje je sproveo Centar za promociju bezbednosti saobraćaja pokazalo je da se više od 90% dečijih auto-sedišta neispravno koristi.\nOd početka rada Kancelarije predavanja u okviru naše Škole za trudnice, koja se realizuju dva puta mesečno, odslušalo je više od 1300 roditelja.\nDodela auto sedišta, Dom zdravlja Novi Sad


Predizborna tišina do nedelje u 20 časova. Na glasanje sa maskom i rukavicama – preporuka kriznog štaba – GRAD Kruševac\nNaslovna » Društvo » Predizborna tišina do nedelje u 20 časova. Na glasanje sa maskom i rukavicama – preporuka kriznog štaba\nPredizborna tišina do nedelje u 20 časova. Na glasanje sa maskom i rukavicama – preporuka kriznog štaba\nPredizborna tišina pred parlamentarne, pokrajinske i lokalne izbore počela je u ponoć i trajaće do zatvaranja biračkih mesta u nedelju, 21. juna u 20.00 časova\nZa vreme predizborne tišine zabranjeni su izborna propaganda, održavanje javnih skupova i objavljivanje procene izbornih rezultata, a na biračkom mestu i na 50 metara od njega zabranjeno je isticanje simbola i propagandnog materijala učesnika u izborima.\nNa sam dan glasanja, u nedelju 21. juna od 7.00 do 20.00 dozvoljeno je objavljivanje izveštaja o tome gde su kandidati glasali, ali ne i njihovih izjava. Dozvoljeno je i emitovanje informacija o odzivu birača i spotova nadležih republičkih organa i nevladinih organizacija kojima se građani upućuju kada i kako mogu da glasaju.\nNa glasanje treba poneti važeću ličnu kartu ili pasoš. Prema preporuci stručnjaka Kriznog štaba, na biračka mesta građani treba da dođu sa maskama i rukavicama. Vlada Srbije, međutim nije na osnovu tih preporuka donela konačnu odluku. Jedino je potvrđeno da će svi članovi biračkih odbora na glasačkim mestima nositi maske i rukavice.\nNa parlamentarnim izborima ove godine učestvovaće 21 izborna lista stranaka i koalicija koje će se boriti da predju cenzus od tri odsto izašlih birača i osvoje poslanička mesta u Skupštini Srbije. Pravo glasa ima 6.583.665 građana Srbije, a glasaće se na 8.386 biračkih mesta.\nPravo da glasa na lokalnim izborima ima 106.940 registrovanih birača sa boravištem u Kruševcu, a glasanje će se, kao i na prethodnim izborima, organizovati na 132 biračka mesta. Kako saznajemo od Gradske izborne komisije, biračka mesta su uglavnom ostala ista, osim što će sada birači iz Doljana glasati u osnovnoj školi u Meševu, a birači u Šogolju u kući Slobodana Lukića.\nSva biračka mesta će biti otvorena od 7 do 20 časova, a za glasače koji su onemogućeni da izađu na birališta, organizovaće se glasanje van biračkog mesta. Oni treba da se prijave radnom telu ili biračkom odboru, što mogu učiniti od danas, 19. Juna, pa do nedelje, 21. juna do 11 časova, pozivanjem brojeva telefona 037 414-744 i 414-746.\nRepublička izborna komisija najkasnije u roku od 96 sati po zatvaranju biračkih mesta ima zakonsku obavezu da utvrdi konačne rezultate izbora. Prve procene izbornih rezultata građani će imati već sat vremena posle zatvaranja biračkih mesta.\nPredizborna tišina pred parlamentarne, pokrajinske i lokalne izbore počela je u ponoć i trajaće do zatvaranja biračkih mesta u nedelju, 21. juna u 20.00 časova Za vreme predizborne tišine zabranjeni su izborna propaganda, održavanje javnih skupova i objavljivanje procene izbornih rezultata, a na biračkom mestu i na 50 metara od njega zabranjeno je isticanje simbola i propagandnog materijala učesnika u izborima. Na sam dan glasanja, u nedelju 21. juna od 7.00 do 20.00 dozvoljeno je objavljivanje izveštaja o tome gde su kandidati glasali, ali ne i njihovih izjava. Dozvoljeno je i emitovanje informacija o odzivu birača i spotova nadležih republičkih…\nPrethodni : Država će u “Rosulje” uložiti 6 miliona evra\nSledeći : Odloženo suđenje Jutki, policija ga nije našla, tužilac traži pritvor\n26. oktobra 2020., 20:30\nNovi upeh sportista Palestre\n31. Međukružni sabor narodnog stvaralaštva „Padeški kladenac“ 2016.\nNapredak započeo pripreme za prolećnu sezonu\nZbog sve manje dece u kruševačkim školama zatvoreno 13 odeljenja\nAnđelka Atanasković, dosadašnja direktorka “Prve petoletke – namenska” iz Trstenika nova je ministarka privrede, a na tom mestu zameniće dosadašnjeg ...\nPorodica Zorana i Irene Petrović iz Kruševca deceniju ispisuje uspešnu priču u Restoranu brze hrane “Happy End”, koja je najomiljenija ...\nKonačno druga pobeda Kruševljana u ovom prvenstvu, na gostovanju poslednjoj Mačvi u ŠapcuSlavili su fudbaleri Napretka u 12. kolu Super ...


Tri miliona dolara pomoći deci da ostvare svoj potencijal\nTanjug 2. juna 2021. 14:35\nBEOGRAD – Gejming kompanija Nordeus osnovala je fondaciju, sa početnim budžetom od 3 miliona dolara, kako bi podržala razvoj obrazovanja u Srbiji. Nordeus želi dodatno da podrži razvoj kreativnosti i inovacija u školama, fokusirajući se na kvalitet učenja i upotrebu digitalnih tehnologija. Fondacija će nastojati da podrži interdisciplinarni pristup obrazovanju koji decu stavlja u središte obrazovnog procesa.\n„Kvalitetno obrazovanje je osnova budućeg uspeha svakog deteta, ali i temelj održivog razvoja naše države i društva. Kao takvo, unapređenje kvaliteta obrazovanja koje razvija kompetencije, veštine i znanja potrebna za život u 21. veku, odgovornost je svih nas” rekao je Branko Milutinović, suosnivač i generalni direktor Nordeusa.\n„Ponosni smo na sve što smo postigli u prethodnoj deceniji, a sada želimo da se fokusiramo na budućnost, i da podignemo naše poslovanje i podršku razvoju našeg društva na viši nivo. Pokretanjem Nordeus fondacije želimo da podržimo stvaranja okruženja koje će deci omogućiti da svoje neograničene potencijale, interesovanja i talente otkriju i razviju, u igri i saradnji sa drugima“, dodao je Branko Milutinović.


Gitarijada Zaječar – DSR\nSaopštenje sa Mini Gitarijade u Valjevu\n9. avgusta 2016. by Peđa\nSinoć je u Valjevu održana pretposlednja kvalifikaciona Mini Gitarijada. Na Letnjoj pozornici na keju na Kolubari za mesto u polufinalu 50. Gitarijade borilo se 7 bendova, a najnoviji polufinalista je bend Hadži Prodane Duše iz Užica. Osim njih u Valjevu su nastupili i Ljudi u glavi iz Trstenika, Trag iz…\nOdržana još jedna Mini Gitarijada u Sremskoj Mitrovici\n8. avgusta 2016. by Peđa\nKlot iz Beograda novi polufinalisti Karavan Gitarijade sinoć je boravio u Sremskoj Mitrovici. Na kvalifikacionoj Mini Gitarijadi za učešće na 50. jubilarnoj Gitarijadi, koja će se od 11. do 13. avgusta održati u Zaječaru, učestvovalo je 8 bendova iz grada domaćina i Beograda. Prema oceni žirija sastavljenog od muzičara, predstavnika…\nGITARIJADA I DRUM DUM FESTIVAL\n29. juna 2015. by Peđa\nGitarijada, koja će se ove godine održati od 29. jula do 1. Avgusta u Zaječaru, nastavlja da Vas obaveštava o svojim aktivnostima. (više…)\nGITARIJADA OBELEŽAVA SVETSKI DAN MUZIKE\n25. juna 2015. by Peđa\nPredstavljanje programa 49. Gitarijade na 19. Hgf-u u Zaboku\n23. juna 2015. 23. juna 2015. by Peđa


Bojić: "Protiv Dinamika možemo mnogo da dobijemo" 21.04.2017.\nNakon sjajnog izdanja košarkaša Borca u regularnom delu Mozzart Košarkaške lige Srbije, gde su ostvarili 20 pobeda i 6 poraza uz impresivnu seriju od 15 vezanih trijumfa, očekuje ih veliki broj iskušenja u Super Ligi, gde će se nadmetati sa najboljim ekipama u Srbiji.\nU prvom kolu Borac će ići na megdan Dinamiku, ekipi protiv koje ove sezone ima skor od jedne pobede i jednog poraza. Ali Čačani su taj trijumf ostvarili baš na gostovanju u Beogradu, pa je realno očekivati da tu sjajnu partiju igrači Borca ponove. Pobedom bi čačanska ekipa stekla veliko samopouzdanje pred ostale mečeve, ali ne bi previše izgubila ako nekim slučajem ne uspe da upiše pobedu. To je istakao i trener ekipe Borca Raško Bojić:\n"Iza nas je uspešna sezona. Veći deo prvenstva smo igrali dobro, napravili smo impresivnu seriju od 15 pobeda i na osnovu toga se plasirali u Super ligu. Kontinuitetom nastupa u Superligi uradili smo važnu stvar za Čačak kao košarkaški grad. Samim tim smo ispunili veći deo naših planova, ali nam je želja da se dobro predstavimo i u daljem takmičenju. Ishod prve utakmice, protiv Dinamika u Beogradu, na neki način može da definiše našu poziciju i planove u nastavku Superlige. Tu ne možemo puno da izgubimo, ali možemo mnogo da dobijemo."\nUtakmica između ekipa Dinamika i Borca biće odigrana u subotu 22. aprila sa početkom u 18 časova.


Još jedna masovna grobnica žrtava DAEŠ-a - 11.03.2017, Sputnik Srbija\nJoš jedna masovna grobnica žrtava DAEŠ-a\nMasovna grobnica sa posmrtnim ostacima na stotine žrtava koje su ubili ekstremisti DAEŠ-a pronađena je u zatvoru Baduš u blizini Mosula, saopštila je... 11.03.2017, Sputnik Srbija\nMasovna grobnica sa posmrtnim ostacima na stotine žrtava koje su ubili ekstremisti DAEŠ-a pronađena je u zatvoru Baduš u blizini Mosula, saopštila je organizacija provladinih paravojnih formacija u Iraku Hašad el Šabija.\nOni tvrde da su pronašli ogromnu masovnu grobnicu u kojoj su posmrtni ostaci od oko 600 civilnih zatvorenika zatvora Baduš koje su streljali ekstremisti DAEŠ-a nakon što su zauzeli zatvor pri okupaciji Mosula, prenosi AFP.\nKako se navodi, DAEŠ je takođe tvrdio da tu drži zatočeno na stotine kidnapovanih žena iz iračke manjinske grupe Jezida.\nSnage Hašad el Šabija, koje većinom čine šiitske snage koje podržavaju Iran, bile su među onima koji su preuzeli kontrolu nad zatvorom od džihadista, saopštila je vojska Iraka.\nSnage Hašada nisu saopštile kako su dospele do tog broja koji, kako se navodi, ne može biti zasigurno proveren, ali je u skladu sa izveštajem Organizacije za zaštitu ljudskih prava (HRV) o ubistvima DAEŠ-a u Badušu.\nPrema navodima HRV, ubice DAEŠ-a su 10. juna 2014, pogubile do 600 zatvorenika iz zatvora Baduš, prisiljavajući ih da kleknu na kolena a zatim pucajući u njih.\nDAEŠ je označio jazidsku religijsku manjinu kao glavnu metu u brutalnoj akciji kidnapovanja i silovanja, ubijanja muškaraca, a zadržavanja žena i devojaka kao seksualnih robinja.


Bajden: Budućnost Moldavije u Evropi\nMoldavci pozdravili posetu potpredsednika SAD\nAmerički potpredsednik Džozef Bajden izjavio je da budućnost Moldavije leži u Evropi i pozvao tu bivšu sovjetsku republiku da nastavi sa demokratskim reformama kako bi se integrisala u Evropsku Uniju.\nGovoreći u Kišinjevu posle razgovora sa moldavskim premijerom Vladom Filatom, Bajden je izrazio podršku političlim i ekonomskim reformama u Moldaviji i pohvalio njene napore u borbi protiv korupcije. Stotine ljudi okupile su se na ulicama glavnog grada kako bi mašući zastavama pozdravili Bajdena na poslednjoj stanici njegove evropske turneje.\nAmerički potpredsednik je prvi visoki američki zvaničnik koji je posetio Moldaviju u poslednjih nekoliko decenija. Bajden je prethodno boravio u Rusiji, gde je pozvao ruske zvaničnike da sprovedu političke reforme i ojačaju vladavinu prava ako žele da privuku strane investitore.


Crna Gora posmatrač na samitu ’’Otvoreni Balkan’’ u Ohridu - Medija centar\nCrna Gora će učestvovati u svojstvu posmatrača na samitu inicijative „Otvoreni Balkan“, koji danas počinje u Ohridu, jer se deo vlasti i javnosti protivi toj inicijativi, koju su pre tri godine pokrenule Srbija, Albanija i Severna Makedonija.\nSkupu u Ohridu će prisustvovati crnogorski premijer Dritan Abazović, koji načelno podržava Otvoreni Balkan i smatra da se „može iskoristiti kao sredstvo za bržu integraciju u Evropsku uniju“.\nNjegov kolega u Vladi, ministar ekonomskog razvoja i turizma Goran Đurović, smatra da bi inicijativa „mogla da bude korisna za privredu i biznis“, ali ukazuje da Vlada nije upoznata sa detaljima te inicijative.\nDeo vlasti i javnosti u Crnoj Gori protivi se „Otvorenom Balkanu“ i ocenjuje da bi eventualni ulazak u taj okvir za Crnu Goru značilo korak unazad u procesu integracija, imajući u vidu da je najdalje odmakla ka članstvu u EU.\nZbog toga se inicijativa Srbije, Albanije i Severne Makedonije doživljava kao alternativa za one zemlje Zapadnog Balkana koje u narednom periodu ne mogu postati članice EU.\nAbazović samitu u Ohridu prisustvuje u svojstvu posmatrača i nema mandat da preuzima bilo kakve obaveze u ime države, saopštili su ranije članovi vlade iz Socijaldemokratske partije (SDP).\nMinistar odbrane i lider SDP Raško Konjević je upozorio da bi preuzimanje bilo kakvih obaveza „značilo destabilizaciju vlade“ i da „uključivanje u bilo kakve regionalne inicijative mora da bude plod dijaloga“.\nMinistar ekonomije Goran Đurović je saopštio da će vlada odluku o eventualnom pristupanju Crne Gore inicijativi doneti isključivo u odnosu na to da li ona stimuliše proces integracija države u EU.\nRegionalnu inicijativu „Otvoreni Balkan“ podržavaju Srbija, Albanija i Severna Makedonija, čiji su zvaničnici pokrenuli projekat u cilju međusobnog unapređenja slobode kretanja roba, usluga i ljudi.\nKosovo i BiH ne podržavaju tu inicijativu, mada je predsedavajući Saveta ministara Zoran Tegeltija obavestio Predsedništvo BiH da će učestvovati u Ohridu na dvodnevnom samitu „Otvoreni Balkan“, kako je za Srnu potvrdio šef Kabineta srpskog člana Predsedništva BiH Danijel Dragičević.\nRTV KIM, Beta, Danas


Grad star 12 hiljada godina nestaje pod vodom | Krajina.BA\nGrad star 12 hiljada godina nestaje pod vodom\nNeolitske pećine, litice u karakterističnoj boji meda i minareti iz 15. stoljeća koji krase živopisne ulice zauvijek će nestati pod vodom, kao i ostatak tog „živog muzeja“.\nDa bi se od potapanja spasilo sve što se može spasiti iz drevnog grada, Turci su preselili hamam iz 12. stoljeća težak 1.500 tona, a osim kupatila, sele se i drugi spomenici iz Hanaskejfa na mjesto udaljeno tri kilometra.\nGrad star dvanaest hiljada godina nalazi se na obali Tigirisa u turskoj provinciji Batman. Stručnjaci predviđaju da će nestati do kraja godine zbog poplave koja je rezultat brane čija je izgradnja započeta prije dvanaest godina povodom projekta jugoistične Anadolije (GAP) u okviru kojeg se grade brojne hidrocentrale i industrijske zone i jačaju obrazovni i infrastrukturni resursi u regionu.\nHasankejs se nalazi na nešto manje od 100 kilometara od brane, a predviđa se da će se kroz nekoliko mjeseci nalaziti 60 metara ispod površine, kao što je bio slučaj i s ostalim historijskim gradovima, spomenicima, ali i domovima ljudi koji su morali da se presele nakon izgradnje Asuanske brane ili kineske hidroelektrane s branom “Tri klanca” na rijeci Jangče.\nPrethodni članakNakon 20 godina: Bihać urliče vratio Bišćane u stare dane i pokazao da ipak nije grad cajki\nNaredni članakNevjerovatan prizor: Biskup na sahrani Arete Frenklin dodirivao grudi pjevačice Arijane Grande


KOVAČEVIĆ: SNSD nije blizak sa “Srbskom čašću” | Banjaluka.net\nKOVAČEVIĆ: SNSD nije blizak sa “Srbskom čašću”\nSavez nezavisnih socijaldemokrata /SNSD/ i Republika Srpska su bliski sa organizacijom “Srbska čast” isto onoliko koliko je Dragan Mektić blizak sa zdravim razumom, dakle nimalo, poručio je portparol SNSD-a Radovan Kovačević.\n“Apsolutna je neistina tvrdnja Dragana Mektića da su pripadnici te organizacije ikada učestvovali u programu ili defileu povodom obilježavanja 9. januara – Dana Republike”, istakao je Kovačević u izjavi za Srnu.\nOn je pojasnio da je istina da su jedne godine članovi ove organizacije tražili da učestvuju u defileu, ali nisu prošli provjere MUP-a Srpske i nije im dozvoljeno učešće u defileu povodom Dana Republike.\n“Jedino je tačno da je Dragan Mektić, zajedno sa dijelovima sarajevskog i stranog obavještajnog podzemlja osnivanje podružnice te organizacije iz Srbije u Republici Srpskoj, iskoristio za fabrikovanje potpuno lažne priče prema kojoj Republika Srpska osniva paravojne formacije čime je nanio nemjerljivu štetu međunarodnom ugledu Republike Srpske”, naglasio je Kovačević.\nPortparol SNSD-a je konstatovao da je nanošenje štete Republici Srpskoj i srpskom narodu jedini učinak Dragana Mektića.\n“Republika Srpska u potpunosti podržava demokratski izabranu vlast u Srbiji i ponosna je na činjenicu da je ovo period najbolje saradnje Srpske i Srbije još od osnivanja Republike Srpske, između ostalog, zahvaljujući i odličnim odnosima predsjednika /Aleksandra/ Vučića i predsjednika /Milorada/ Dodika”, rekao je Kovačević.\nSAOBRAĆAJNA NEZGODA U BANJALUCI: Vozilom udario ženu na pješačkom prelazu\nŠOKANTNI DOKAZI O KRIMINALU Vučić: Narod će videti sa kojim smo monstrumima imali posla\nBorenović: Izmjena izbornog zakonodavstva polazna tačka za stvaranje drugačijeg društva\nIZBORNA SKUPŠTINA: Dragana Cvetković na čelu Organizacije žena banjalučkog DNS-a


LSV | Ligaši izdejstvovali saobraćajni poligon za decu\nTokom akcije "Prva dečija sportska liga" prikupljali su se potpisi građana za rekonstrukciju ovog poligona koji je u prošlosti služio za obuku i pripremu dece u bezbednom učestvovanju u saobraćaju. Jedan od inicijatora akcije, kandidat LSV za odbornika u Skupštini grada Aleksander Čanji naveo je da su građanke i građani svojim potpisom za rekonstrukciju igrališta, koje je godinama unazad bilo zapušteno, pokazali da razumeju potrebe najmlađih sugrađana, ali su ujedno i ukazali poverenje Ligi socijaldemokrata Vojvodine.\n- Želeći da svojoj deci omogućimo što kvalitetnije uslove za odrastanje, otišli smo i korak dalje sa svojom peticijom prema gradskim vlastima. Inicijativa je urodila plodom. Ponovo će naša deca kroz igru i zabavu moći da stiču preko potrebnu saobraćajnu kulturu. Hvala svim potpisnicima peticije koji su nam ukazali poverenje u rešavanju ovoga problema - kazao je Čanji.


U sarajevskoj Skenderiji svečano otvoren sajam INTERIO\nYou are here: Naslovna / U sarajevskoj Skenderiji svečano otvoren sajam INTERIO\nU sarajevskom Centru Skenderija danas je otvoren 35. međunarodni sajam namještaja, unutrašnjeg i vanjskog uređenja, te prateće industrije INTERIO, na kojem se predstavlja oko 100 izlagača i suizlagača.\nDo 18. marta sajamska manifestacija se održava u redizajniranoj dvorani „Mirza Delibašić“, a svečano ju je proglasio otvorenom premijer Kantona Sarajevo Elmedin Konaković\n„Napravili smo značajan pomak u odnosu na prošlu godinu i imamo veći broj izlagača, a naš cilj je da se svake godine taj broj povećava i da imamo kvalitetne izlagače, kao i ove godine. Posjetioci će u narednih pet dana zaista imati šta da vide“, naveo je direktor Centra Skenderija Amer Kapo, dodajući da BiH kada je riječ o drvnoj industriji, a posebno proizvodnji namještaja, ima šta da pokaže i ponudi u regionu, a i šire.\nU okviru sajma u četvrtak će biti održan stručni seminar pod nazivom „Kako unaprijediti kvalitet izvoza drvne industrije BiH“ koji organizira Vanjskotrgovinska komora BiH (VTKBiH) u saradnji s stručnjacima iz ove oblasti. Postavka reprezentativne izložbe u prostoru sajma, u saradnji s Akademijom likovnih umjetnosti, Arhitektonskim fakultetom, Mašinskim fakultetom i Šumarskim fakultetom Univerziteta u Sarajevu, kako je istaknuto, stvorit će dodatnu vrijednost u cilju povezivanja visokog obrazovanja i privrede.\nINTERIO – 35. međunarodni sajam namještaja, unutrašnjeg i vanjskog uređenja, te prateće industrije bit će otvoren od 10.00 do 19.00 sati, uz slobodan ulaz za posjetioce, te mogućnost osvajanja vrijednih nagrada.\nSajam namještaja INTERIO, Sarajevo, Skenderija


Fiskalni računi od Nove godine postaju nagradni lozovi\nIzvor\tN1\tDecembar 24, 2016\nFiskalni računi od Nove godine su nagradni lozovi.\nIz Vlade Srbije zato stiže poziv: Uzimajte račune na kasi i sakupljajte ih.\n"Svi računi i slipovi od 100 dinara, pa naviše iz bilo koje radnje ili prodajnog mesta imaju istu šansu da učestvuju u nagradnoj igri", objašnjava ministarka za državnu upravu i lokalnu samoupravu Ana Brnabić.\nOna je navela da građani treba da prikupe minimum 10 fiskalnih računa ili 10 potvrda o plaćanju karticom, odnosno slipova.\nSakupljeni računi šalju se u besplatnim i već adresiranim kovertama Pošte Srbije, na kojima će građani samo dopisati svoje podatke.\nŠto više koverata, veća i šansa za dobitak na svakom od četiri izvlačenja koliko će ih biti u 2017.\n« Za šest meseci više od 40.000 putnika za Njujork Broj ljudi u javnoj upravi biće smanjen za oko 5.000 u 2017. »


Sprema se prijem Kosova u FIBA! - Sportske.net\nSprema se prijem Kosova u FIBA!\nU Ženevi nedavno održan sastanak Košarkaškog saveza Kosova i predstavnika Svetske košarkaške asocijacije FIBA, sa ciljem da KSK što pre postane član ove organizacije. Može li KSS nešto da učini da se spreči takav scenario?\nPredstavnici sportskih saveza na Kosovu u poslednje vreme su započeli sve žešću ofanzivu za njihov prijem u najviše svetske organizacije.\nSvedoci smo odluke FIFA da fudbalska reprezentacija Kosova dobije dozvolu za odigravanje prijateljskih mečeva, uskoro će igrati sa Haitijem, a Košarkaški savez Kosova otišao je i korak dalje - najavljuje prijem u Svetsku košarkašku asocijaciju - FIBA.\nNa tu temu nedavno je obavljen razgovor u Ženevi, gde je FIBA predstavljao Lubomir Kotleba, sportski direktor FIBA, a na čelu kosovske delegacije bili su predsednik Erol Belegu, nekadašnji sudija saveznog ranga u SFRJ, zatim Arben Fetahu, član Skupštine KSK i Jeton Nikša, generalni sekretar.\nPosle sastanka, Kotleba se vrlo pohvalno izrazio o košarci na Kosovu, naglasio da se tamošnja košarkaška organizacija ubraja ''među 50 - 60 zemalja sa najrazvijenijim košarkaškim sportom'', a pitanje prijema KSK u FIBA ukratko je objasnio na sledeći način:\n''Trenutno prezentirani košarkaški nivo, struktura i organizacioni deo nisu problem za eventualni prijem već kako ubediti čelnike FIBA u političko priznavanje Kosova'', izjavio je Kotleba.\nKošarkaški savez Srbije se ovim povodom još uvek nije oglasio, očekujemo to ovih dana, ali je veliko pitanje da li, obzirom na aktuelne političke tokove, KSS ima moć da spreči prijem Kosova u FIBA, pogotovo ako se ima u vidu da klubovi sa Kosova već imaju solidan ''staž'' u regionalnoj Balkanskoj ligi...


Crna Gora, Albanija, Ukraina i Norveška produžile sankcije Rusiji\nCrna Gora, Albanija, Ukraina i Norveška produžile sankcije Rusiji\nCrna Gora, Albanija, Norveška i Ukrajina su se pridružile septembarskoj odluci Evropske unije o produženju sankcija Rusiji.\n"Oni (Crna Gora, Albanija, Norveška i Ukrajina) će nacionalnu politiku uskladiti sa ovom odlukom. Evropska unija je uzela u obzir ovo opredeljenje i pozdravlja ga", navedeno je u saopštenju na internet stranici Saveta EU.\nU septembru je Brisel produžio na šest meseci pojedinačne sankcije protiv ruskih i ukrajinskih državljana optuženih za "podrivanje teritorijalnog integriteta i suvereniteta Ukrajine", prenose RIA Novosti.\nOve restriktivne mere su uvedene u martu 2014. godine i od tada se redovno produžavaju na šest meseci.\nSankcije predstavljaju zamrzavanje imovine i ograničenje kretanja za 170 pojedinaca i 44 organizacije.


Predstavnici Srba iz četiri opštine sa severa Kosova zaključili su u sredu na zajedničkoj sednici u Leposaviću da je odlučnost i jedinstvo državnog vrha Srbije iskazano u osmoj rundi dijaloga sa Prištinom u Briselu izraz državničke, nacionalne i odgovorne politike prema najbitnijem državnom pitanju.\nSkupštine opština Leposavić, Zvečan, Mitrovica i Zubin Potok formirali su Odbor za pripremu akata o osnivanju Skupštine, vodeći računa, kako je rečeno, o Ustavu Srbije i volji građana iskazanoj na referendumu februara prošle godine. U sastav Odbora ušli su predsednici i sekretari Skupština četiri opštine sa severa Kosova.\nSrpski odbornici sa severa Kosova smatraju da je upravo sada trenutak da Ustavni sud Srbije bez odlaganja donese odluku o ustavnosti do sada postignutih briselskih sporazuma i uredbi Vlade Srbije donetih za njihovu primenu. Odbornici su podsetili da je Rezolucija 1244 SBUN na snazi i da je jedini legalni akt, zahtevajući zamenu Euleksa sa UNMIK-om i povratak pregovračkog procesa u nadležnost Saveta bezbednosti UN-a.\nOdbornici sa severa Kosova smatraju preko potrebnim da se u srpske sredine na Kosovu vrati ruski kontingent u sastavu KFOR-a,koji bi za srpski narod bio garant mira, a u skladu sa Rezolucijom 1244 SBUN. Odbornici su izrazili očekivanje da će se međunarodne snage bezbednosti uzdržati od jednostranih poteza i blagovremeno sprečiti svaki pokušaj prištinskih vlasti da nasilnim akcijama ugroze mir i bezbednost na Kosovu.\nU zaključcima koje je pročitala predsednica Skupštine opštine Severna Mitrovica Ksenija Božović navodi se i da se predstavnici četiri opštine zalažu za otvorenu i konstruktivnu saradnju sa predstavnicima međunarodnih organizacija u cilju očuvanja mira i bezbednosti i kontrole situacije na terenu, bez obzira na rezultate i tok vođenja političkog procesa.\nNa samom početku zajedničke sednice oštro je osuđeno paljenje kancelarija Građanske inicijative Srbija demokratija Pravda Olivera Ivanovića i zatraženo otkrivanje i kažnjavanje počinilaca.\nPredsednik opštine Leposavić Dragiša Vasić izjavio je na početku sednice da je državni vrh u osmoj rundi razgovora u Briselu pokazao odlučnost, jedinstvo i nacionalnu i državnu odgovornost.\nDodao je da su na severu Kosova juče svi s pažnjom pratili događanja u Briselu, te da, iako su, kako je naveo, neki rekli da je 2.april bio "dan D", za stanovnike tog dela Kosova, svaki je dan u poslednjih 14 godina "dan D".\nVasić je zato pozvao građane na budnost a predstavnike međunarodne zajednice zadužene za očuvanje bezbednosti da zaštite građane na severu Kosova .


Antić: Pažljivo pratimo gradnju gasovoda Turski tok - Sputnjik Srbija\n14:58 08.05.2017 Preuzmite kraći link\nMinistar energetike Aleksandar Antić je izjavio da „Turski tok“ za sada obuhvata samo izgradnju gasovoda između Rusije i Turske, ali da Vlada Srbije pažljivo prati taj projekat, pošto bi naša zemlja eventualno mogla da mu se priključi ukoliko bi se taj gasovod razvijao u narednom periodu.\n„Srbija trenutno ima samo jedan pravac snabdevanja gasom preko Mađarske, neophodno je da izvršimo diversifikaciju“, rekao je Antić na otvaranju konferencije „Nova srpska energetska strategija“.\nMinistar je istakao da Vlada Srbije prati šta se dešava sa projektima kao što su „Severni tok 2“ i „Turski tok“, dodajući da su sve to šanse za nas.\n„Garantujem da ova Vlada nije zaljubljena ni u jedan projekat, već poklanja pažnju svim projektima koji mogu da obezbede građanima sigurne energente po konkurentnim cenama“, naglasio je Antić.\nKomentarišući to što je „Gasprom“ objavio da je počela gradnja gasovoda „Turski tok“ između Rusije i Turske, Antić je rekao da je „Turski tok“ u ovoj fazi potpisan samo za pravac snabdevanja gasom za tursko tržište.\n„Pažljivo pratimo da li će se taj gasovod razvijati i dalje i u nastavku predstavljati novu infrastrukturu koja može da bude od značaja za nas i odgovorno razmatramo sve mogućnosti i sve scenarije i bićemo deo rešenja koja su realna“, naveo je Antić.\nDodao je da Srbija radi i na gasnoj interkonekciji sa Bugarskom i da je predviđeno finansiranje kroz grant EU od 50 miliona evra.\n„Ostaje pitanje kako ćemo to sve napuniti gasom“, dodao je Antić.\nIzgradnja gasovoda „Turski tok“ je počela u Crnom moru, blizu obala Rusije.\nGeneralni direktor „Gasproma“ Aleksej Miler je naveo u saopštenju da se realizacija projekta odvija po planu i da će turski i evropski potrošači do kraja 2019. imati novu sigurnu rutu za uvoz ruskog gasa.\nProjekat je predstavljen javnosti krajem 2014. godine kada je Rusija odustala od projekta gasovoda „Južni tok“ koji je trebalo da ide preko Crnog mora i Bugarske, a koji je blokirala EU.\nRuski predsednik Vladimir Putin je pre nekoliko dana dao nalog „Gaspromu“ da krene sa radovima na gasovodu „Turski tok“.\nPrema planovima, predviđa se izgradnja dva kraka kapaciteta od po 15,75 milijardi kubnih metara gasa.\nNamera je da se pojača isporuka ruskog gasa Turskoj i da ta zemlja postane gasno čvorište za dalje snabdevanje evropskih potrošača.\nKonferenciju organizuju „Adrija medija grupa“ i magazin „Njuzvik Srbija“, pod pokroviteljstvom Ministarstva rudarstva i energetike.


Primebebe kolica kišobran Mina braon cena, cene Srbija, prodaja Beograd Novi Sad Niš\nPrimebebe kolica kišobran Mina braon cene\nTrenutno nemamo slike za Primebebe kolica kišobran Mina braon\nEPonuda nije internet prodavnica već Vam omogućava da brzo i lako nađete Primebebe kolica kišobran Mina braon po najjeftinijoj ceni. Naš cilj je da kupci budu što bolje informisani o ponudi Primebebe kolica kišobran Mina braon na tržištu Srbije. Vrlo lako nalazite željeni proizvod za kategoriju Kišobran kolica cene, ne morate da lutate od sajta do sajta za Primebebe Kišobran kolica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Primebebe kolica kišobran Mina braon sa PRODAVCEM. EPonuda ne može da garantuje potpunu tačnost specifikacije i slika za Primebebe kolica kišobran Mina braon. Pre kupovine, podatke za Primebebe kolica kišobran Mina braon proverite na sajtu PROIZVOĐAČA.\nBBO kišobran kolica za bebe modena plava 900034\nBBO kišobran kolica za bebe modena ljubicasta 900027


29.05.2019 u 16:40\nUnapređenje saradnje Srbije i SAD u oblasti bezbednosti\nPotpredsednik vlade Srbije i ministar unutrašnjih poslova Nebojša Stefanović razgovarao je u Beogradu sa delegacijom Atlantskog saveta o mogućnostima unapređenja odnosa Srbije i Sjedinjenih Američkih Država u okviru sistema bezbednosti, saopšteno je iz MUP-a Srbije. Stefanović je delegaciju Atlantskog saveta, koju predvodi izvršni potpredsednik Dejmon Vilson, upoznao sa bezbednosnom situacijom u zemlji i regionu, kao i rezultatima koje je Srbija ostvarila u borbi protiv kriminala. Vilson je naveo da je cilj Atlantskog saveta da pomogne u jačanju odnosa između Srbije i SAD i dodao da postoji dobra saradnja dve zemlje u oblasti unutrašnjih poslova, što može, kako je istakao, biti dobar osnov za privlačenje američkih investicija u našu zemlju. Na sastanku je konstatovano da je\n23.05.2019 u 16:53\nZavršena srpsko-američka vežba vojnih policija (FOTO)\nDanom visokih zvanica u bazi „Jug” i na poligonu „Borovac” završena je multinacionalna vežba „Obazrivi vuk 19” koja je u prethodne dve nedelje okupila više od 200 pripadnika Vojske Srbije i 18. brigade Vojne policije Kopnene vojske Evropske komande SAD, saopštilo je Ministarstvo odbrane. Na taktičkoj vežbi, temi „Multinacionalna ojačana četa Vojne policije u operaciji očuvanja mira”, prikazani radnje i postupci pripadnika vojnih policija partnerskih zemalja tokom izvršavanja zadataka u toku uspostavljanja reda na teritoriji, borbe u urbanoj sredini, upotrebe snaga za intervenciju, blokade i pretrage terena i medicinske evakuacije, nakon čega je za zvanice priređen taktičko-tehnički zbor naoružanja i opreme korišćene na obuci. Cilj vežbe bio je unapređenje\n16.05.2019 u 10:36\nStefanović sa senatorom Džonsonom\nPotpredsednik vlade Srbije i ministar unutrašnjih poslova Nebojša Stefanović sastao se u Vašingtonu sa senatorom Ronom Džonsonom koga je upoznao sa trenutnom bezbednosnom situacijom u našoj zemlji i regionu, saopšteno je iz MUP-a Srbije. Tokom zvanične posete Sjedinjenim Američkim Državama ministar Stefanović je sa Džonsonom, koji je u Senatu i predsedavajući Komiteta za unutrašnju bezbednost i vladine poslove, razgovarao i o dosadašnjim aktivnostima srpske policije u borbi protiv organizovanog kriminala i merama koje su preduzete u borbi protiv pranja novca. Senator Džonson je istakao da SAD pridaju značaj saradnji sa Srbijom po pitanju unapređenja bezbednosti obe države što, kako je istakao, pokazuje i sastanak ministra Stefanovića sa Kevinom Mekalinenom, državnim sekretarom za


VASPITAČIMA 11.000 ZAŠTITNIH MASKI: Mališani od danas ponovo u vrtićima | Banjaluka.net\nVASPITAČIMA 11.000 ZAŠTITNIH MASKI: Mališani od danas ponovo u vrtićima\nPovodom današnjeg ponovnog otvaranja gradskih vrtića, poslije dvomjesečne pauze zbog epidemije virusa korona, predstavnici kompanije „Huaveji“ danas su Centru za predškolsko vaspitanje i obrazovanje uručili 11.000 zaštitnih maski za potrebe vaspitača, koji su, u skladu sa naredbama zdravstvenih organa, obavezni da ih do daljnjeg nose tokom rada sa djecom.\nU okviru priprema za redukovani rad vrtića, svi vaspitači i osoblje Centra testirani su na prisustvo virusa kako bi sve bilo spremno za povratak mališana u predškolske ustanove.\nZahvaljujući se na ovoj donaciji, gradonačelnik Igor Radojičić je naglasio da se Banja Luka polako vraća u normalne tokove ali da se da se mjere opreza moraju držati i u narednim danima.\nSvim subjektima koji počinju da rade naložene su različite mjere koje se odnose na higijenu i distance, tako da će narednih dana biti prelazni period u kome se svi navikavamo na novu realnost – kazao je Radojičić.\nDirektorica Centra Jelena Kurtinović istakla da je danas sa radom počelo osam od ukupno 24 vrtića iz sastava Centra, te da je, po izvještajima, u vrtiće danas došlo 74 mališana od njih 202 (deset odsto od ukupnog broja djece u sistemu gradskih vrtića), čiji su se roditelji u prethodnim danima izjasnili da žele da njihova djeca i dalje pohađaju predškolsku nastavu.\nSpremni smo za rad, svi radnici su negativni na virus korona, a ako bude potrebe proširivaćemo naše kapacitete i ponašati u skladu sa preporukama koje je propisao Instutut za javno zdravstvo- kazala je ona.\nMenadžer kompanije Huaveji Aleksandar Aćimović precizirao je da su donirali 11.000 zaštitnih maski, te da time nastoje da pruže pomoć ovoj ustanovi u nastavku rada poslije dvomječne pauze.\nSrećna okolnost je da smo to uradili danas, kada vrtići ponovo počinju sa radom, a s ciljem da vaspitači i osoblje vrtića mogu da prate propisane zdravstvene standarde – kazao je Aćimović.


Izvor: Pravda/Politika arhiva vesti 25.04.2016 - Naslovi.net\nCESID na osnovu 90,6% prebrojanih glasova: SNS 49,2%, SPS 11,3%, SRS 7,9%, DS 5,9%, DJB 5,7, DSS 5,1, SDS 5,0%!\nPrema ovim podacima, i lista LDP-SDS-LSV osvojila je 5,0 odsto glasova. Ostale liste nisu prošle cenzus. Programski direktor CESID-a Đorđe Vuković je, na početku obraćanja novinarima, rekao da CESID ne može da uradi finalnu projekciju, imajući u… »\nDačić: Vučićev cunami je sve uništio!\nIvica Dačić, predsednik partije koja je 90-ih godina prošlog veka nastavila da uništava Srbiju kao SPS (zadajući nam konačan udarac posle komunističkog genocida nad srpstvom), opet je prošao cenzus na izborima, i to opet značajno - što mnogo… »\nEvropska kultura: Orešković čestitao Vučiću, Kolinda čeka Šešelja?\nPredsednik Vlade Hrvatske Tihomir Orešković čestitao je danas premijeru i lideru SNS Aleksandru Vučiću na izbornoj pobedi, sapšteno je iz Vlade Srbije. Orešković je, kako se navodi, Vučiću uputio pismo sa čestitkama. Koalicija okupljena oko SNS… »


BiH Nacionalna društva BiH potpisuju dokument o digitalizaciji njihove baštine\n12.1.2011. u 08:10\nPredstavnici nacionalnih društava BiH potpisat će danas u Sarajevu prvi zajednički dokument koji se odnosi na digitalizaciju kulturne baštine ovih društava.\nDigitalizacija podrazumijeva elektronsko arhiviranje veoma vrijedne historijske i kulturne građe koja je objavljivana u informativnim i književnim časopisima, spomenicama, godišnjacima ili kalendarima, a predstavlja svojevrstan vrijedan izvor za izučavanje historije, kulture i tradicije naroda BiH, saopćeno je iz pres-službe ovog projekta.\nDruštva su funkcionirala u manjoj ili većoj mjeri sve do završetka Drugog svjetskog rata, a dolaskom na vlast Komunističke partije Jugoslavije 1949. godine nacionalna društva su ugašena. Ova su društva obnovila rad nakon pobjede nacionalnih partija na prvim višestranačkim izborima u BiH.\nGlasila su u većini slučajeva bilježila historijske događaje, narodne običaje, tekstove koji promoviraju kulturu naroda, te narodne umotvorine kao dio narativnih predavanja.


Misija UN na Kosovu do juna 2010.\nTema: Misija UN na Kosovu do juna 2010.\n07.03.2009., 19:09 #1\nZeri: Misija UN na Kosovu do juna 2010.\nMisija UN na Kosovu (UNMIK) delovaće najmanje do juna 2010. godine, piše danas prištinski dnevni list "Zeri" i navodi da su zvaničnici UNMIK-a u Prištini počeli pripremu planova o broju radnika i budžetu misije za narednu fisikalnu godinu, koja se odobrava tokom maja ili juna ove godine.\nPrema planovima, broj zaposlenih u UNMIK-u nastaviće da se smanjuje u odnosu na predhodne godine, ali će misija i dalje biti prisutna.\n"Zeri" navodi da će u junu ove godine u UNMIK-u biti 90 odsto manje pripadnika u odnosu na isti mesec prošle godine, kad je u toj misiji bilo više od 5.000 hiljada radnika sa Kosova i iz inostranstva.\nPortparol UNMIK-a Rasel Giki je rekao da prema sadašnjem planiranom predlogu budžeta broj zaposlenih neće biti veći od 500. Ove godine budzet UNMIK-ja je oko 198 miliona dolara, a prema rečima Gikija očekuje se da će budzet za narednu godinu biti mnogo manji.\n"Zeri" podseća da je UNMIK preneo svoja ovlašećenja na institucije Kosova stupanjem na snagu Ustava Kosova 15. juna prošle godine, a posle toga dolaskom Euleksa preneta su i ovlašćenja iz oblasti vladavine zakona.\nUNMIK trenutno ima jednu centralnu kancelariju u Prištini i nekoliko lokalnih kancelarija, uglavnom u mestima u kojima je većinsko stanovništvo srpske nacionalnosti.\nPremijer Kosova Hašim Tači juče je rekao da je uloga UNMIK-a prevaziđena, kao i rezolucija 1244 Saveta bezbednosti UN jer je Kosovo nezavisna i suverena država.


12.10.2019 u 20:00\nOdluku da se jubilej dobijanja autokefalnosti Srpske pravoslavne crkve obeleži na nivou srpske Crkve, kao i u svim njenim eparhijama, dakle ne svepravoslavno, donelo je najviše crkveno telo Sveti arhijerejski sabor, koji čine svi episkopi SPC. To se može zaključiti iz zvaničnog saopštenja objavljenog posle završenog majskog zasedanja. Iako je bilo neslaganja arhijereja čak i u vezi sa pojedinim formulacijama u saopštenju Sabora, pa su tako objavljena dva, umesto uobičajenog jednog saopštenja, deo koji se tiče proslave osam vekova autokefalnosti u svim verzijama je isti: „Sabor je izuzetnu pažnju posvetio bogoslužbenom proslavljanju i duhovno-kulturnom obeležavanju velikog jubileja, osamstogodišnjice sticanja autokefalnog statusa naše Crkve (1219–2019), kako na nivou čitave Crkve u\n12.10.2019 u 10:59\nBiH ubrzava izmeštanje „Fatine crkve”\nOd našeg stalnog dopisnika Banjaluka – Izgleda da pred Evropskim sudom za ljudska prava neće biti iskorišćena mogućnost žalbe na odluku koju je taj sud doneo pre nekoliko dana u postupku protiv BiH, naloživši izmeštanje pravoslavne crkve u bratunačkom Konjević Polju u roku od tri meseca. Ta crkva sagrađena je pre više od dve decenije na parceli povratnice Fate Orlović, koja je prethodno i pokrenula spor protiv BiH. Banjalučkim medijima potvrđeno je da je agent BiH pred Evropskim sudom za ljudska prava u Strazburu Belma Skalonjić odlučila da se ne žali na presudu. Ona je za „Glas Srpske” potvrdila da neće tražiti da se o predmetu izjasni Veliko veće suda „zato što nisu ispunjeni preduslovi za to”. U Kancelariji pravnog predstavnika Republike Srpske upozorili su na to da je odluka da


Koliko je radnika u RS (video)\nKoliko je radnika u RS (video) Istaknuto\nPrema podacima Poreske uprave Republike Srpske, do 1. marta ove godine, prijavljeno je 251 hiljada radnika, što je čak 15 hiljada radnika manje u odnosu na podatke koje ima Zavod za statistiku Republike Srpske i kojih se drže zvaničnici Srpske. Opozicija opominje da se ti radnici, vjerovatno, nalaze u sivoj zoni, dok poslodavci i sindikalci nisu sigurni zbog čega je došlo greške, niti da li su radnici uopšte u zemlji.\nRepublika Srpska trenutno ima 251 hiljadu zaposlenih radnika. To su zvanični podaci o broju prijava koje su stigle na adresu Poreske uprave Republike Srpske do 1. marta 2019. godine. To znači da najviši zvaničnici Srpske mažu oči javnosti sa cifrom od 268 hiljada zaposlenih, koliko ih je, prema podacima Zavoda za statistiku Republike Srpske, bilo u septembru prošle godine, što je razlika od čak 15 hiljada radnika, objavio je BN.\nZavod za statistiku je zakonski obavezan da objavljuje podatke o broju radnika koji su sklopili radni odnos sa poslodavcem po bilo kom osnovu. Ali, oni te podatke objavljuju samo dva puta godišnje, u martu i septembru tekuće godine.\nZavod za statistiku Republike Srpske (broj radnika):\nMart 2018. 263. 879\nSeptembar 2018. 268. 879\nProsjek u 2018. 266. 309\nSavez sindikata Republike Srpske dobio je podatke iz Poreske uprave koji, zaključno sa decembrom prošle godine, govore da je broj radnika bio 258 hiljada, što je već za deset hiljada manje radnika, nego što je to objavio Zavod za statistiku za 2018. godinu.\nIz Unije udruženja poslodavaca Republike Srpske poručuju da nemaju svoju evidenciju što se tiče broja zaposlenih, ali da je svakako broj prijavljenih radnika Poreskoj upravi jedini koji puni budžet. Ostalih 15 hiljada, ukoliko ih uopšte ima u zemlji, a Poreska uprava nema njihove prijave, ne doprinose budžetu plaćanjem poreza.\nStručnjaci smatraju da bi trebalo preispitati metodologiju rada institucija i način prikupljanja informacija, koji je očigledno različit, objavio je BN.\nPrema podacima Poreske uprave Republike Srpske, u odnosu na prijave pristigle do 1. marta ove godine, polovina radnika radi za platu do 700 konvertibilnih maraka, dok platu veću od 1.200 maraka ima tek 41.000 prijavljenih radnika.\nUsvojen zakon: Njemačka otvorila vrata radnicima\tOna odlazi, voziće kamion po Evropi


Firme u Hrvatskoj će plaćati i do 80% manju naknadu za podsticanje OIE\nEnergetski intenzivne kompanije u Hrvatskoj moći će na godišnjem nivou da uštede do deset miliona evra tako što će plaćati manju naknadu za obnovljive izvore energije.\nEvropska komisija je, u skladu s pravilima EU o državnoj pomoći, odobrila hrvatsku šemu za smanjenje naknade za OIE, koju plaćaju energetski intenzivne kompanije. Uredbu o ovoj šemi pripremilo je Ministarstvo zaštite okoliša i energetike u aprilu prošle godine.\nPodrška OIE u Hrvatskoj trenutno se finansira iz naknade koju potrošači električne energije na svojim računima plaćaju na osnovu njihove potrošnje. Inače, pre mesec dana Vlada Hrvatske donela je uredbu o kvotama za podsticanje proizvodnje električne energije iz obnovljivih izvora, čime su uvedene aukcije.\nKompanijama naknada može da bude smanjena najviše 80%\nŠema koja će se primenjivati do 31. decembra 2021. imaće privremeni godišnji budžet od deset miliona evra, i moći će da ga koriste firme aktivne u Hrvatskoj u sektorima koji su posebno energetski intenzivni, što znači sa većom potrošnjom električne energije, i koji su više izloženi međunarodnoj trgovini, saopštila je Evropska komisija.\nKorisnici ove šeme mogu da dobiju smanjenje naknade od najviše 80%.\nSmanjenje naknade biće moguće samo za energetski intenzivne kompanije izložene međunarodnoj trgovini\nHrvatska je, takođe, Evropskoj komisiji na odobravanje podnela i plan prilagođavanja kako bi sa pravilima o državnoj pomoći uskladila nivoe umanjenja koje su dobile firme od 2013.\nSlovenija je privremeno ukinula plaćanje naknade\nEvropska komisija je saopštila da smanjenje može biti odobreno samo energetski intenzivnim kompanijama izloženim međunarodnoj trgovini, u skladu sa zahtevima Smernica o državnoj pomoći za zaštitu životne sredine i energetiku 2014-2020.\nInače, Slovenija je u martu privremeno oslobodila domaćinstva i male firme od obaveze plaćanja naknade iz koje se finansiraju subvencije proizvođačima električne energije iz obnovljivih izvora.\nPočetkom aprila Federacija Bosne i Hercegovine odlučila je da naknadu u drugom i trećem kvartalu održi na istom nivou kao i u prvom.\nTagovi: državna pomoć, Evropska komisija\nPočetna » Vesti » OIE » Firme u Hrvatskoj će plaćati i do 80% manju naknadu za podsticanje OIE


RTV Puls | NOVA VLADA U PRIŠTINI ŽELI BRZ NASTAVAK DIJALOGA\nNOVA VLADA U PRIŠTINI ŽELI BRZ NASTAVAK DIJALOGA\nBEOGRAD, 12.decembar - Kosovski ministri unutrašnjih poslova i pravosuđa Iljber Hisa i Hajredin Kuči izrazili su danas uverenje da će dijalog Beograda i Prištine biti uskoro nastavljen.\nHiseni i Kuči, koji učestvuju na forumu ministara unutrašnjih poslova i pravde "EU Zapadni Balkan" u Beogradu, rekli su da je nova vlada Kosova u potpunosti posvećena dijalogu i primeni postignutih dogovora.\nHiseni je kazao da je veoma zadovoljan ishodom proteklih izbora na Kosovu, posebno činjenicom što su učestvovali u izborima i sada u vladi predstavnici srpske zajednice.\n"Imamo značajno i dostojno predstavljanje Srba u novom parlamentu i vladi. Naša namera je da u potpunosti integrišemo srpsku zajednicu u institucije Kosova i politički život", podvukao je on.\nHiseni je kazao da će dijalog Beograda i Prištine biti veoma brzo nastavljen, a da se ovaj skup u Beogradu može posmatrati kao jedna vrsta nastavka, jer "učešće Kosova dokazuje jasno opredeljenje Prištine da tesno sarađuje sa susedima, posebno sa Srbijom, o svim pitanjima koja su zajednička briga kao što su organizovani kriminal, trgovina naoružanja, narkotika, ljudima, borba protiv treorizma".\nPrema njegovim rečima, veoma je bitno da zemlje na zapadnom Balkanu tesno sarađuju u savladavanju izazova.\nKuči je, u izjavi Tanjugu, izrazio nadu da će nova šefica evropske diplomatije Federika Mogerini nastaviti da posreduje u dijalogu.\nOn je rekao da se nada da će dijalog biti uskoro nastavljen, i da će biti finaliziran sporazum o pravosuđu, koji treba da integriše sever Kosova.\n"Potrebno je da dogovorimo dalje teme dijaloga, a akteri su poznati. Kosovo je spremno na dalje sporazume i nada se da će dijalog biti završen mirovnim sporazumom", naveo je Kuči.\nUpitan za Specijalni sud za ratne zločine na Kosovu, Hiseni je najavio da će jedan od prvih zakona koji će se naći u novom sazivu kosovske skupštine biti upravo zakon o ovom sudu kako bi se istražile sve sumnje u vezi sa krivičnim delima tokom i posle rata.\nOn je naglasio da je Priština spremna da uradi sve i bori se protiv svih vrsta kriminala.\nS tim u vezi je ukazao da će veoma brzo pred skupštinom biti još jedan važan zakon, a on se tiče učešha građana Kosova u ratovima u inostranstvu.\n"Taj zakon treba da pomogne izvršnim vlastima da deluje protiv ljudi koji se bore u terorističkim ratovima širom sveta", objasnio je on.\nKuči je, u vezi sa planiranim specijalnim sudom, rekao da podržava uspostavljanje te institucije koja treba da, kako je kazao, "zaštiti imidž Kosova, oslobodilačku borbu", ali istovremeno da radi na utvrđivanju istine.\nOn je kazao da je Kosovo primerno sarađivalo i do sada sa Haškim tribunalom, pošto su se dva lica dobrovoljno predala, i ona su oslobođena.\n"Nadam se da će sud prikazati dokaze da je Kosovo partner međunarodnim akterima", podvukao je Kuči, dodajući da će Priština nastaviti da sarađuje sa međunarodnim pravosuđem.\nIstovremeno je kazao da je važno da zemlje regiona sarađuju, koordinišu aktivnosti, dele iskustva, ali i dokaze, imena i druge informacije potrebne u borbi protiv kriminala. Izvor: Tanjug


Turska preko 60 puta granatirala Džarablus na severu Sirije - Sputnjik Srbija\n06:16 21 Avgust 2019\nTurska preko 60 puta granatirala Džarablus na severu Sirije\n19:36 29.08.2016 Preuzmite kraći link\nTurska je izvela 61 artiljerijski napad na pozicije terorista u okolini grada Džarablusa na severu Sirije i uništila je 20 ciljeva, saopštio je Generalštab vojske te zemlje.\nNije precizirano o kakvim je ciljevima reč, odnosno da li je turska vojska gađala pozicije DAEŠ-a ili sirijskih Kurda koje Ankara smatra teroristima.\nTurska preko Moskve obavestila Damask o operaciji\nIstovremeno, Generalštab Oružanih snaga Turske navodi da vojska čini sve što je u njenoj moći kako prilikom granatiranja ne bi stradali civili.\nSa druge strane, snage sirijske opozicije „Vojni savet Džarablusa“ saopštile su da se povlače iz Džarablusa na jug Sirije nakon što je Turska započela vojnu operaciju protiv DAEŠ-a, a kao razlog su navele pokušaj da spasu civile.\n„Povlačimo se na jug kako bismo spasili živote civila i kako Turskoj ne bismo dali povod da bombarduje naše građane“, kažu u „Vojnom savetu Džarablusa“, a prenosi „Rojters“.\nPripadnici „Vojnog saveta Džarablusa“ su saveznici Demokratskih snaga Sirije, koje većinom čine Kurdi.\nDžarablus, granatiranje, Sirija, Turska


Makron: Ukrajini otvoren put ka EU po utvrđenim pravilima\nTanjug 11. marta 2022. 16:01\nPARIZ, 11. marta ( Tanjug) – Predsednik Francuske Emanuel Makron poručio je da je Ukrajini otvoren put ka EU, a će se njeno pristupanje odvijati po utvrđenim pravilima Unije o proširenju.\nMakron kaže da će EU podrzavati Ukrajinu sve dok traje rat na njenoj teritoriji, ali i kasnije u obnovi zemllje.\n”Poruka koju smo poslali ukrajinskom narodu jeste im je otvoren put ka našoj Evropi. Oni se bore za slobodu i demokratiju, za vrednosti koje mi svi delimo. To pokazuje da je Ukrajina zaista deo neše Evropske porodice”, poručio je Makron.\nNa kraju dvodnevnog sastanka lidera EU 27 u Versaju, domaćin samita francuski predsednik Emanuel Makron je najavio da je EU spremna da usvoji dodatne sankcije protiv Rusije u cilju zaustavljnja rata u Ukrajini, ali i upozori na neophodnu pripremu EU na moguće posledice tih sankcija u narednim mesecima, i pozvao na jačanje nezavisnosti i suvereniteta EU.\n”Naša hrana, eneregetika, odbrana sve su to pitanja našeg suvereniteta u svetlu ove krize. Mi želimo da sarađujemo sa svetom, ali hoćemo da biramo partnere, a ne da zavsimo od ikoga”, zaključio je Makron.\nPredsednik Francuske je ponovio da je trenutno primarni cilj vraćanje miru, kroz prekid vatre i povalčenje ruskih trupa iz Ukrajine i poručuje da se u tom smislu vrši snažan pritisak na Rusiju, ali i održava zahteva dijalog.


Skoro svakodnevno smo svedoci nasilja nad ženama, a poslednje koje se dogodilo u Kaluđerici gde je muž prebio ženu pa je i žigosao, zgrozilo je Srbiju. I žene sa srpske estrade trpele su nasilje! Jedan od brutalnijih slučajeva koji je završio i na… »\n(Video) Još jedna međunarodna nagrada za kratki dokumentarni film Zatvorska molitva!\nKratki srpski dokumentarni film „Zatvorska molitva”, u produkciji Adrija medija grupe, nakon uspeha na festivalu u Krimu, osvojio je i nagradu na filmskom festivalu So zemlje (Соль земли) u Rusiji. Stručni žiri čine renomirana imena… »\nMila Đinđić i Gordana Filipović, majka i sestra pokojnog premijera, još 2011. podnele krivičnu prijavu protiv Nebojše Čovića i Velimira Ilića. Posle izjave Miloša Simovića, pripadnika „zemunskog klana“ koji je osuđen u predmetu za ubistvo… »


Goodwill teniski turnir – GTT\n1. DAN TURNIRA (Subota, 14.09.2019.)\n20:00 – 00:00 Svečana večera (Salaš Vinarije Zvonko Bogdan)\nZa više informacija posetite stranicu „Donatorsko veče„\n2. DAN TURNIRA (Nedelja, 15.09.2019.)\nDragana Marinović +381 64 6464 213 dragana.marinovic24@gmail.com\nGOODWILL PHARMA JE PONOSNI PARTNER FONDACIJE NOVAK ĐOKOVIĆ\nGoodwill Teniski Turnir je jedinstven sportski događaj koji je namenjen doktorima medicine, stomatologije i farmacije. Ponosni smo na činjenicu da ove godine slavimo 10 godina od organizovanja 1. Goodwill Teniskog Turnira.\nU godini jubileja, a okupljeni oko zajedničke humanitarne ideje, ovogodišnji Goodwill Teniski Turnir će osim takmičarskog dela biti u znaku donatorske večeri.\nU saradnji sa Fondacijom Novak Đoković, 14. septembra biće organizovano donatorsko veče na Salašu Vinarije Zvonko Bogdan. Ponosni smo, što ćemo novcem koji se sakupi tokom donatorske večeri, prodajom ulaznica i aukcijom predmeta sa potpisom Novaka Đokovića pomoći rekonstrukciju dečijeg vrtića „Dečija radost“ u Svilajncu, kao deo projekta koji realizuje Fondacija Novak Đoković.\nIV Goodwill Teniski turnir\n20. I 21. septembra 2014. godine je održan IV Goodwill Teniski Turnir na Paliću.


Srbija postavlja žičanu ogradu prema Severnoj Makedoniji da bi sprečila ilegalni dolazak migranata, što je dokaz da Beograd okreće leđa dosadašnjoj politici i da više ne važe obećanja predsednika Aleksandra Vučića izrečena na vrhuncu migrantske krize – da Srbija nikada neće podizati ograde, piše nemački dnevnik Frankfurter algemajne cajtung (Frankfurter Allgemeine Zeitung FAZ)\nList piše da su protivrečne informacije o tome da li se ograda podiže u dogovoru s Evropskom unijom. Gradonačelnik Preševa Šćiprim Arifi rekao je za FAZ da je “u martu putem kontakata koje neguje s beogradskim vlastima, dobio nezvaničnu informaciju da ovde (kod Preševa), u dogovoru sa EU, treba da bude podignuta granična ograda”.\nNavodeći izjavu Arifija da je u to vreme informaciju o izgradnji ograde doveo u vezu s okupljanjem velikog broja migranata na tursko-grčkoj granici, list podseća da je Preševo, gradić sa više od 90 odsto albanskog stanovništva, nedaleko od “balkanske rute” kojom je od 2015. godine na putu ka Zapadu prošlo više od milion migranata s Bliskog istoka.\nPo pisanju FAZ, Arifi je iz obaveštenja Beograda razumeo da je nova migrantske kriza na granici Turske i Grčke podstakla EU i Srbiju na zajednički projekat izgradnje još jedne ograde u regionu. Arifi je rekao i da veruje da postoji dogovor EU i Srbije, iako kaže da to nije mogao da proveri.\nALi, piše FAZ, “jedna portparolka Evropske komisije u Briselu odbacila je takve tvrdnje”.\n“EU pomaže zemljama Zapadnog Balkana u osiguranju granica i u te svrhe je Srbiji 2015. godine dala 100 miliona evra. Ta sredstva, međutim, ne uključuju podizanje ograda. O tome ne postoji nikakav dogovor između EU i Srbije”, rekla je ta portparolka za FAZ.\nList ocenjuje da je “teško reći koja je verzija tačna i zato što Beograd o ogradi uporno ćuti” i jer su ministarstva unutrašnjih i spoljnih poslova i “kabinet predsednika koji je u Srbiji merodavan za sva pitanja”, ignorisali pitanja medija.\nJedino se iz Ministarstva finansija Srbije moglo čuti da ograda treba da služi za to da se zatvori granica, da bi se u slučaju “masovnih ilegalnih prelazaka, sprečilo širenje novog koronavirusa”.\nIpak, “u svakom slučaju, izgradnja ograde predstavlja zaokret u politici Beograda”, konstatuje FAZ.\n“Na vrhuncu migrantskog kretanja ‘balkanskom rutom’, 2015. i 2016. godine, kada je Vučić još bio šef vlade, često se zaklinjao da Srbija nipošto neće graditi zidove“, piše list, podsećajući na Vučićeve reči da su migranti “očajni ljudi, a ne kriminalci ili teroristi”, da će se Srbija prema njima “odnositi odgovorno”, “da će im pomoći”, a podseća i na njegovo verbalno ograđivanje od sličnih poteza mađarskog premijera Viktora Orbana i vlasti u Skoplju.\nUz ocenu da “to više, očigledno ne važi”, frankfurtski dnevnik konstatuje da Srbija izgradnjom ograde samo prati regionalni trend koji je počeo pre deset godina i dodaje da, prema izveštajima medija, Beograd takvu dvorednu žičanu ogradu namerava da podigne i na granici s Brugarskom.\n11/08/2020 | 15:41


U penziju odlazi i Garnetova ''petica'' | Mondo.Me Prod\nNBA liga Boston Seltiksi povlacenje dres broj pet Kevin Garnet\n20. September, 09:15\nU penziju odlazi i Garnetova ''petica'' 0 Podijeli Podijeli na facebook Podijeli na twitter Podijeli na viber Pošalji na mail\n14.02.2020. / 13:14\nAutor mondo.me Izvor mondo.rs 14.02.2020. / 13:14\nBoston Seltiksi odlučili da povuku iz upotrebe broj 5, u čast Kevina Garneta.\nIzvor: Jared Wickerham/Getty Images North America, Getty Images/Jared Wickerham\nTokom meča koji su boston Seltiksi igrali protiv Los anđeles Lejkersa, klub iz Masačusetsa objavio je da će u istoriju otići zeleni dres sa brojem pet, koji je godinama nosio Kevin Garnet.\nKelti su nakon produžetaka savladali Lejkerse (141:133), a važno obaveštenje su imali tokom tog susreta. Legendarni košarkaš, osvajač šampionskog prstena iz 2008. godine, dobiće veliko priznanje.\nKošarkaš koji je u karijeri odigrao 21 sezonu u NBA ligi promenio je tokom tog perioda tri kluba. Prvih 12 sezona je bio član Minesote, u kojoj je odigrao i poslednju sezonu, a između je igrao za Boston (6 sezona) i Bruklin (2 sezone).\nŠampion sa ekipom Bostona iz 2008. godine, igrač koji je pokrivao pozicije krilnog centra i centra u toku svoje više od dve decenije duge karijere, dobiće ogromno priznanje od kluba u kom je ostavio dubok trag.\narnet je tokom rperezentativne karijere osvojio zlato na Olimpijskim igrama u Sidneju 2000. godine, a u NBA ligi je stekao status legende. Igrao je na 15 Ol-star takmičenja, 2003. godine je bio i MVP Ol-star meča, a godinu dana kasnije je bio MVP regularnog dela NBA lige.\nTokom šampionske sezone u dresu Bostona, Kevin Garnet je odigrao 71 meč u regularnom delu i 26 mečeva u plej-ofu. Tokom ligaškog takmičenja je beležio 18.8 poena i 9.2 skoka po utakmici, da bi u doigravanju upisivao 20.4 poena i 10.5 skokova.\nŠampionska titula iz 2008. godine je poslednja, 17. koju je osvojio Boston. Jedna od naprepoznatljivijih franšiza u istoriji lige je pre ''petice'' koju je nosio Kevin Garnet povukla 22 broja svojih legendarnih košarkaša.


SRBIJA PRISTUPILA PROGRAMU �HORIZONT 2020�\nMinistar prosvete, nauke i tehnološkog razvoja u Vladi Republike Srbije Srđan Verbić saopštio je da se naša zemlja danas priključila novom okvirnom programu Evropske unije za istraživanje i inovacije “Horizont 2020”.\nVerbić je u Generalnom direktoratu za istraživanje i inovacije u Briselu, nakon potpisivanja sporazuma o pridruživanju Srbije ovom programu, istakao da je taj program izuzetno značajan za srpsku nauku i naučnike, ali i za preduzeća i druge organizacije koje u njemu mogu da učestvuju.\nMinistar je izrazio nadu da će naša zemlja postati važan partner u ovom programu, kao i da će imati veliku korist od samih projekata, ali i sredstava koja kroz njih privuče.\nPrema njegovim rečima, resorno ministarstvo će u narednom periodu pružati podršku svim organizacijama koje žele da učestvuju u programu “Horizont 2020”, kako bi ih osnažilo i ojačalo njihovu poziciju prilikom konkurisanja za sredstva.\nVerbić je istakao da je program “Horizont 2020” do sada najveći okvirni program za istraživanje i inovacije Evropske unije, i izrazio očekivanje da će on doprineti pronalaženju rešenja za ekonomsku krizu u našoj zemlji, kao i investiranju u buduće poslove i razvoj.\nMinistar je izneo očekivanje da će taj program doprineti i opštoj bezbednosti i unapređenju životne sredine, kao i mnogim drugim oblastima.\nU programu “Horizont 2020” mogu da učestvuju istraživačke grupe na univerzitetima, istraživački instituti, pojedinačni istraživači, mala i srednja preduzeća, velike kompanije, kao i ostale vladine, nevladine i privatne organizacije i institucije.\nPojedinci, institucije i preduzeća iz Srbije učestvuju u programu ravnopravno sa onima iz država članica Evropske unije.\nMinistarstvo prosvete, nauke i tehnološkog razvoja Vlade Srbije nadležno je za program “Horizont 2020” i pruža podršku za sve programske blokove i teme programa kroz mrežu nacionalnih kontakt osoba.\nNa svečanoj ceremoniji održanoj u Briselu programu su pristupile i Crna Gora, Makedonija, Albanija, Bosna i Hercegovina i Moldavija.\nIzvor: Press služba Vlade Republike Srbije, 1.7.2014.